
转讜住驻讜转





	讘砖注转 讙讝专转 讛诪诇讻讜转 砖谞讜. 讜讗注''驻 砖讘讟诇讛 讙讝专转 讛诪诇讻讜转 诇讗 注讘讚讬谞谉 讻讚诪注讬拽专讗 讗注''讙 讚讝专讬讝讬谉 诪拽讚讬诪讬谉 诇诪爪讜转 讚讞讬讬砖讬谞谉 砖诪讗 讬讞讝讜专 讚讘专 诇拽诇拽讜诇讜 讜诇驻讬专讜砖 讛讬专讜砖诇诪讬 谞讬讞讗 讟驻讬 讚诪驻专砖 砖诐 砖讚诪讜 讛讗讜讬讘讬诐 砖谞转讗住驻讜 诇转拽讜注 转专讜注转 诪诇讞诪讛 讜注诪讚讜 注诇讬讛诐 讜讛专讙讜诐 讜诇讻讱. 转拽谞讜 转拽讬注讜转 讜讘专讻讜转 讘诪讜住祝 讚讻讬 讞讝讜 讚拽专讜 讘拽专讬讗转 砖诪注 讜诪转驻诇诇讬谉 讜拽讜专讬谉 讘转讜专讛 讜讞讜讝专讬谉 讜诪转驻诇诇讬谉 讜转讜拽注讬谉 讗诪专讬 讘谞讬诪讜住讬讬讛讜 讗讬谞讜谉 注住拽讬谉 讻诇讜' 讘讞讜拽讬讛诐 讜讘转讜专转诐:





专讘讬谞讜 讞谞谞讗诇

讗诪专 砖诪讜讗诇 讛诇讻讛 讻专' 讬讜讞谞谉 讘谉 谞讜专讬 砖"诪 讗讞转 诪谉 [讛转讜专讛 讜讗讞转 诪谉] 讛谞讘讬讗讬诐 讜讗讞转 诪谉 讛讻转讜讘讬诐 讜诪爪讗谞讜 诪驻讜专砖 讘转诇诪讜讚 讗"讬 讛讜讬谞谉 住讘专讬谉 诪讬诪专 砖诇砖 诪讻诇 讗讞转 讜讗讞转 讗砖讻讞 转谞讬 讗驻讬' 砖诇砖 诪讻讜诇谉 讬爪讗. 



讗讬谉 诪讝讻讬专讬谉 砖诇 驻讜专注谞讜转. 诪诇讻讜转 讻讙讜谉 讗诐 诇讗 讘讬讚 讞讝拽讛 讜讘讞诪讛 砖驻讜讻讛 讗诪诇讜讱 注诇讬讻诐 讝讻专讜谉 讻讙讜谉 讜讬讝讻讜专 讻讬 讘砖专 讛诪讛 专讜讞 讛讜诇讱 讜诇讗 讬砖讜讘 砖讜驻专 讻讙讜谉 转拽注讜 砖讜驻专 讘讙讘注讛 讞爪讜爪专讜转 讘专诪讛 讜讙讜' 讗讘诇 驻讜专注谞讜转 砖诇 注讜讘讚讬 讻讜讻讘讬诐 讗诐 讘讗 诇讛讝讻讬专 诪讝讻讬专 讻讙讜谉 讛' 讗诇讛讬诐 讘砖讜驻专 讬转拽注 讜讛诇讱 讘住注专讜转 转讬诪谉. 讗讬谉 诪讝讻讬专讬谉 砖诇 讬讞讬讚 讗驻讬' 诇讟讜讘讛 讻讙讜谉 讝讻专 诇讬 讗诇讛讬诐 诇讟讜讘 讝讻专谞讬 讛' 讘专爪讜谉 [注诪讱] 驻拽讚讜谞讜转 讛专讬 讛谉 讻讝讻专讜谞讜转 [讻讙讜谉] 讜讛' 驻拽讚 讗转 砖专讛 讻讬讜谉 讚讗转讜 诪讬谞讛 专讘讬诐 讗诐 讘讗 诇讛讝讻讬专讜 注诐 讛讝讻专讜谞讜转 诪讝讻讬专 讚讘专讬 专' 讬讜住讬 专' 讬讛讜讚讛 讗讜诪专 讗讬谞讜 诪讝讻讬专 砖讗讜 砖注专讬诐 专讗砖讬讻诐 讜讙讜' 专讗砖讜谞讛 砖转讬诐 砖谞讬讛 砖诇砖 讚讘专讬 专' 讬讜住讬 专' 讬讛讜讚讛 讗讜诪专 讗讞转. 



诪诇讻讬讜转 砖讬砖 注诪讛 转专讜注讛 讻讙讜谉 讜转专讜注转 诪诇讱 讘讜. 讘讞爪讜爪专讜转 讜拽讜诇 砖讜驻专 讛专讬注讜 诇驻谞讬 讛诪诇讱 讛'. 讗讜诪专 注诐 讛诪诇讻讬讜转 讜讗讜诪专 注诐 讛砖讜驻专讜转 讚讘专讬 专' 讬讜住讬 专' 讬讛讜讚讛 讗讜诪专 讗讬谞讜 讗讜诪专 讗诇讗 注诐 讛诪诇讻讬讜转 讘诇讘讚. 



诪砖诇讬诐 讘转讜专讛 讜诪砖诇讬诐 讘谞讘讬讗 专' 讬讜住讬 讗讜诪专 讗诐 讛砖诇讬诐 讘转讜专讛 讬爪讗 讜讗拽砖讬' 注诇讛 讜讻讬 专' 讬讜住讬 讚讗讬 注讘讚 拽转谞讬 讜讛转谞讬讗 专' 讬讜住讬 讗讜诪专 讛诪砖诇讬诐 讘转讜专讛 讛专讬 讝讛 讝专讬讝 讜诪砖讜讘讞 讜转专讬爪讛 诇诪转谞讬' 讛讻讬 专' 讬讜住讬 讗讜诪专 诪转讞讬诇 讘转讜专讛 讜诪砖诇讬诐 讘转讜专讛 讜讗诐 讛砖诇讬诐 讘谞讘讬讗 讬爪讗 转谞讬讗 谞诪讬 讛讻讬 专' 讗诇注讝专 讘专' 讬讜住讬 讗讜诪专 讜讜转讬拽讬谉 讛讬讜 诪砖诇讬诪讬谉 讘转讜专讛 讗诪专 专讘 讛讜谞讗 转谞讗 砖诪注 讬砖专讗诇 讛' 讗诇讛讬谞讜 讛' 讗讞讚 诪诇讻讜转. 



讜讻谉 讜讬讚注转 讛讬讜诐 讜讛砖讘讜转 讗诇 诇讘讘讱 讻讬 讛' 讛讜讗 讛讗诇讛讬诐 讜讙讜' 诪诇讻讜转 讜讻谉 讗转讛 讛专讗转 诇讚注转 讻讬 讛' 讛讜讗 讛讗诇讛讬诐 讜讙讜' 讗诇讜 讻讜诇谉 诪诇讻讜转 讚讘专讬 专' 讬讜住讬 专' 讬讛讜讚讛 讗讜诪专 讗讬谞讛 诪诇讻讜转 讜拽讬"诇 讻专' 讬讜住讬:




讛注讜讘专 诇驻谞讬 讛转讬讘讛 讘讬讜"讟 砖诇 专"讛 讛砖谞讬 诪转拽讬注 讻诇讜诪专 讘诪讜住祝 砖讛讜讗 讬讜专讚 砖诇讬讞 爪讘讜专 砖谞讬转. 



讗诪专 专' 讬讜讞谞谉 讘砖注转 讙讝专讛 砖谞讜:
讬专讜砖诇诪讬 专' 讬注拽讘 讘专 讗讞讗 讘砖诐 专' 讬讜讞谞谉 诪注砖讛 驻注诐 讗讞转 转拽注讜 讘转驻诇转 砖讞专讬转 讜讛讬讜 讛砖讜谞讗讬诐 住讘讜专讬诐 砖诪讗 注诇讬讛谉 讛谉 讛讜诇讻讬谉 讜注诪讚讜 注诇讬讛谉 讜讛专讙讜诐. 注诪讚讜 诇转拽讜注 讜转讬拽谞讜 讘转驻诇转 讛诪讜住祝 讜诪讬讙讜 讚讗讬谞讜谉 讞诪讬讬谉 诇讜谉 讚拽专讜 拽"砖 讜诪爪诇讜 讜拽专讜 讘讗讜专讬讬转讗 讜诪爪诇讜 讜讛讚专 转拽注讬谉 讗诪专讬谉 讘谞讬诪讜住讬讛讜谉 讗讬谞讜谉 注住讬拽讬谉. 专讬讘"诇 砖诪注 诇讛讗 诪讛讻讗 砖诪注讛 讛' 爪讚拽 讝讜 拽"砖 讛拽砖讬讘讛 专谞转讬 讝讜 专谞讜谉 转讜专讛 讛讗讝讬谞讛 转驻诇转讬 讝讜 转驻诇讛. 讘诇讗 砖驻转讬 诪专诪讛 讝讜 诪讜住祝. 诪讛 讻转讬讘 讘转专讬讛 诪诇驻谞讬讱 诪砖驻讟讬 讬爪讗 讗诪专 专' 转谞讞讜诪讗 拽专讬讬讛 讗诪专讛 讻谉 讬讜诐 转专讜注讛 讜注砖讬转诐 注讜诇讛. 讻诇讜诪专 讛转专讜注讛 讘诪讜住祝 讘注砖讬讬转 讛注讜诇讛 专' 讗诇注讝专 讘专' 讬讜住讬 讗讜诪专 讘讻诇 讛拽专讘谞讜转 讻转讬讘 讜讛拽专讘转诐 讜讻讗谉 讻转讬讘 讜注砖讬转诐 讗诪专 诇讛谉 讛拽讘"讛 讻讬讜谉 砖讛讻谞住转诐 讘专"讛 诇驻谞讬 讘讚讬谉 讜讬爪讗转诐 讘砖诇讜诐 诪注诇讛 讗谞讬 注诇讬讻诐 讻讗讬诇讜 谞注砖讬转诐 讘专讬讛 讞讚砖讛 讘讻诇 讛拽专讘谞讜转 讘砖注讬专 讛拽专讘 讘讻诇 讛诪讜注讚讬诐 [讻转讬讘] 讞讟讗转 讜讘注爪专转 讻转讬讘 砖注讬专 注讝讬诐 讗讞讚 诇讻驻专 注诇讬讻诐 讜诇讗 讻转讬讘 讞讟讗转 讗诪专 诇讛谉 讛拽讘"讛 讻讬讜谉 砖拽讘诇转诐 注诇讬讻诐 注讜诇 转讜专讛 诪注诇讛 讗谞讬 注诇讬讻诐 讻讗讬诇讜 诇讗 讞讟讗转诐 诪讬诪讬讻诐. 诪讚拽转谞讬 讘诪转谞讬' 讜讘砖注转 讛讛诇诇 讛专讗砖讜谉 诪拽专讗 讗转 讛讛诇诇 诪讻诇诇 讚讘专"讛 诇讗 讗诪专讬 讛诇诇. 



诪"讟 讗"专 讗讘讛讜 讗诪专讜 诪诇讗讻讬 讛砖专转 诇驻谞讬 讛拽讘"讛 专讘砖"注 诪驻谞讬 诪讛 讗讬谉 讗讜诪专讬诐 讬砖专讗诇 诇驻谞讬讱 讘专"讛 讜讘讬讜讛"讻 讛诇诇 讗诪专 诇讛谉 讗驻砖专 诪诇讱 讬讜砖讘 注诇 讻住讗 讚讬谉 讜住驻专讬 讞讬讬诐 讜住驻专讬 诪转讬诐 谞驻转讞讬谉 诇驻谞讬讜 讜讬砖专讗诇 讗讜诪专讬谉 讛诇诇. 



砖讜驻专 砖诇 专"讛 讗讬谉 诪驻拽讞讬谉 注诇讬讜 讗转 讛讙诇 讻讜' 诪"讟 讚转拽讬注转 砖讜驻专 讚讛讜讗 讬讜诐 转专讜注讛 讬讛讬讛 诇讻诐 注砖讛 讛讜讗 讜讗讬谉 注砖讛 讚讜讞讛 注砖讛 讜诇讗 转注砖讛 砖诇 专"讛 砖谞讗诪专 讘讞讚砖 讛砖讘讬注讬 讘讗讞讚 诇讞讚砖 讬讛讬讛 诇讻诐 砖讘转讜谉 砖讘讜转 讻诇讜诪专 砖讘 讜诇讗 转注砖讛 讜讻转讬讘 谞诪讬 讻诇 诪诇讗讻转 注讘讜讚讛 诇讗 转注砖讜:






专诪讘"谉

讗注"讙 讚拽讬"诇 转专讜注讛 砖讗讬谉 注诪讛 讻诇讜诐 讻讙讜谉 讬讜诐 转专讜注讛 讗讜诪专讛 注诐 讛砖讜驻专讜转. 诇讗 讗诪专谉 讗诇讗 讻砖讗讬谉 注诪讛 讻诇讜诐 讗讘诇 讬砖 注诪讛 讞爪讜爪专讜转 讗讬谞讛 讗讜诪专讛 讻诇诇 讜诪讛 砖谞讛讙讜 诇讛砖诇讬诐 讘转讜专讛 讜转拽注转诐 讘讞爪讜爪专讜转 讟注讜转 讛讜讗:



讗诇讗 砖讗诐 讛砖诇讬诐 讘谞讘讬讗 讬爪讗. 诪讚拽讗诪专 转"拽 诪转讞讬诇 讘转讜专讛 讜诪砖诇讬诐 讘谞讘讬讗 讜讗讜诪专 砖诇 讻转讜讘讬诐 讘讗诪爪注 讜诇讗 讞诇拽 专讘讬 讬讜住讬 讗诇讗 砖讞讜讝专 驻住讜拽 讗讞讚 讜诪砖诇讬诐 讘讜 砖诇 转讜专讛 谞专讗讛 讚砖诇 讻转讜讘讬诐 拽讜讚诪讬谉 诇谞讘讬讗讬诐 讜讻谉 讗诪专 专讘讬谞讜 讛讗讬讬 讙讗讜谉 讝"诇 砖诪住讜专转 讛讬讗 讘讬讚讬谞讜 讻转讜讘讬诐 讜讗讞"讻 谞讘讬讗讬诐. 讜讗谞讬 诪爪讗转讬 诪驻讜专砖 讻谉 讘诪住' 住讜驻专讬诐 讘驻专拽 讬"讞 讚转谞讬讗 讛转诐 讙讘讬 转砖注讛 讘讗讘 讛讻讬 住讬讜诪讗 讚' 驻住讜拽讬诐 诪砖诇 讬专诪讬讛 讻讜' 注讚 讻讬 讗转讛 注砖讬转 讗转 讻诇 讗诇讛 讜砖谞讬 诪讝诪讜专讬诐 讛诇诇讜 诪讝诪讜专 诇讗住祝 讜注诇 谞讛专讜转 讘讘诇 讜讗注"驻 砖讘讻诇 诪拽讜诐 讚讘专讬 拽讚讜砖讛 诪拽讚讬诪讬谉 诇讚讘专讬 拽讘诇讛 讘讝讛 讚讘专讬 拽讘诇讛 诪拽讚讬诪讬谉 诇讚讘专讬 拽讚讜砖讛 砖"诪 砖讘讻诇 诪拽讜诐 诪拽讚讬诪讬谉 讚讘专讬 拽讚讜砖讛 讻诪住讜专转 专讘讜转讬谞讜 讛讙讗讜谞讬诐 讝"诇. 讜讛讗 讚讗诪专讬谞谉 讘讙诪' 转讜专讛 谞讘讬讗讬诐 讜讻转讜讘讬诐 住讚专 讻转讬讘讛 谞拽讟 讜讗讝讬诇 讚讜讚讗讬 诇讻转讬讘讛 转讜专讛 谞讘讬讗讬诐 讜讻转讜讘讬诐 砖讻讱 讛讜讗 住讚专 拽讘诇讛 诪砖讛 拽讘诇 转讜专讛 讜诪住专讛 诇讬讛讜砖注 讜讬讛讜砖注 诇讝拽谞讬诐 讜讗注驻"讬 砖谞讘讬讗讬诐 讛讗讞专讜谞讬诐 诪讗讜讞专讬诐 诇讻转讜讘讬诐 讻讗谉 讗讬谉 诪驻住讬拽讬谉 讘谞讘讬讗讬诐:



讜讛讗 讚转谞讬讗 专讘讬 讬讜住讬 讗讜诪专 诪砖诇讬诐 讘转讜专讛. 诇讗 讞诇拽 注诇 诪转讞讬诇 讘转讜专讛 讗诇讗 砖讞讜讝专 讜讗讜诪专 驻住讜拽 讗讞讚 砖诇 转讜专讛 讜诪砖诇讬诐 讘讜 讜讛讬讬谞讜 讚讗拽砖讬谞谉 讘讙诪专讗 讗诇讗 诪诇讻讬讜转 转诇转讗 讛讜讬谉 讜讗诐 讛讬讛 诪砖诇讬诐 讘转讜专讛 讜诇讗 诪转讞讬诇 讘讛 诪讗讬 拽砖讬讗 讬讗诪专 诪砖诇 讻转讜讘讬诐 讗讜 诪砖诇 谞讘讬讗讬诐 讗专讘注 讜诪砖诇 转讜专讛 砖诇砖 讗诇讗 讛"拽 讻讬讜谉 讚讜讚讗讬 诇讻"注 诪转讞讬诇 讘转讜专讛 注诇 讻专讞讱 砖诇砖' 讛讜讗 讗讜诪专 诪讛诐 砖讗讬谉 讗讜诪专讬' 驻讞讜转 诪砖诇砖讛 讻讚讬 砖诇讗 讬驻讞讜转 诪谉 讛砖讗专 讜讻讬讜谉 砖讻谉 诇专讘讬 讬讜住讬 讚讗诪专 诪砖诇讬诐 谞诪讬 讘砖诇 转讜专讛 讛讜讛 诇讛讜 讗专讘注 讜讛讬讻讗 诪砖讻讞转 诇讛讜 转讚注 讚讛讗 诇专' 讬讛讜讚讛 诇讬讻讗 讘转讜专讛 讗诇讗 砖诇砖 诪诇讻讬讜转 讜诇讗 诪拽砖讬谞谉 注诇讬讛 注砖专 讘注讬谞谉 讻讚讗拽砖讬谞谉 诇专讘讬 讬讜住讬 诪拽诪讬 讚砖诪注讬谞谉 讛谞讬 拽专讗讬 讚诪砖讜讬 诇讛讜 诪诇讻讬讜转 讜讻讱 驻讬专砖讜 讻诇 讛诪驻专砖讬诐 讝"诇 讜转谞讬讗 谞诪讬 讘转讜住驻转讗 诪驻讜专砖 讘讚专讘讬 讬讜住讬 讛诪转讞讬诇 诪转讞讬诇 讘砖诇 转讜专讛 讜诪住讬讬诐 讘砖诇 转讜专讛 讜讻讱 讛讬讗 讙讬专住转讜 砖诇 专"讞 讝"诇 讘讙诪' 讚讬诇谉. 讜驻住拽讜 讻诇 讛专讗砖讜谞讬诐 讝"诇 讻专' 讬讜住讬 诪讚讗诪专 专' 讗诇注讝专 讘专讬讛 讜转讬拽讬谉 讛讬讜 诪砖诇讬诪讬谉 讘转讜专讛 讜讗注"讙 讚转"拽 住转诐 诪转谞讬转讬谉 驻诇讬讙 注诇讬讛 讜驻讜拽 讞讝讬 诪讗讬 注诪讗 讚讘专:





专砖讘"讗

转专讜注讛 砖讬砖 注诪讛  诪诇讻讜转 讗讜诪专讛 注诐 讛诪诇讻讬讜转 注诐 讛砖讜驻专讜转 讚讘专讬 专' 讬讜住讬 专' 讬讛讜讚讛 讗讜诪专 讗讜诪专讛 注诐 讛诪诇讻讬讜转  讜讗讬谞讜 讗讜诪专讛 注诐 讛砖讜驻专讜转. 讚拽讗 住讘专 专' 讬讛讜讚讛 讚讗讬谞讜 讗讜诪专 注诐 讛砖讜驻专讜转 讗诇讗 转专讜注讛  砖讬砖 讘讛 砖讜驻专 讜讗讬 谞诪讬 砖谞讝讻专 讘讜 砖讜驻专, 讜讻讚讗诪专讬谞谉 讘讛讚讬讗 转专讜注讛 砖讗讬谉 注诪讛 讜诇讗 讻诇讜诐  讗讜诪专讛 注诐 讛砖讜驻专 讚讘专讬 专' 讬讜住讬, 专' 讬讛讜讚讛 讗讜诪专 讗讬谞讜 讗讜诪专讛 讻诇 注讬拽专, 讜拽讬讬诪讗 诇谉 讻专'  讬讜住讬. 讜诪讬讛讜 讚讜拽讗 转专讜注讛 住转诐, 讛讗 转专讜注讛 砖谞讝讻专 讘讛 讞爪讜爪专讜转 讻讙讜谉 讜转拽注转诐 讘讞爪讜爪专讜转 讗讬谞讜  讗讜诪专 讻诇 注讬拽专, 讚讗谞谉 砖讜驻专讜转 讘注讬谞谉 讚讻转讬讘 (转讛诇讬诐 诪讝, 讜) 注诇讛 讗诇拽讬诐 讘转专讜注讛 讛砖诐 讘拽讜诇  砖讜驻专, 讜讘讬讜讘诇 讚诪讬谞讬讛 讙诪专讬谞谉 砖讜驻专 转专讜注讛 讻转讬讘. 讜讗讜转谉 砖谞讛讙讜 诇讜诪专 讘住讜祝 讛砖讜驻专讜转  讜转拽注转诐 讘讞爪讜爪专讜转 (讘诪讚讘专 讬, 讬) 讟注讜转 讛讜讗, 讜讗注"讙 讚讻诇  诪拽讜诐 砖讬砖 讞爪讜爪专讜转 讘诪拽讚砖 讬砖 砖讜驻专, 诪讻诇 诪拽讜诐 讗谞谉 拽专讗 讚诪讝讻讬专 讘讜 砖讜驻专 讘注讬 讜讛讗 诇讬讻讗.  讗诇讗 讗讜诪专 诇讗 讛讘讬讟 讗讜谉 讘讬注拽讘 讜讙讜' (砖诐 讻讙, 讻讗),  讜讗注"驻 砖讗诪专讜 注诐 讛诪诇讻讬讜转, 讜讻讚讗诪专讬' 诪诇讻讜转 砖讬砖 注诪讜 转专讜注讛 讗讜诪专讜 注诐 讛诪诇讻讬讜转 讜讗讜诪专讜 注诐  讛砖讜驻专讜转, 讜讗"谞 讬讜诐 转专讜注讛 讬讛讬讛 诇讻诐 (砖诐 讻讟, 讗).



专' 讬讜住讬 讗讜诪专 诪砖诇讬诐  讘转讜专讛 讜讗诐 讛砖诇讬诐 讘谞讘讬讗 讬爪讗. 驻讬专讜砖, 专' 讬讜住讬 诇讗 驻诇讬讙 讗转"拽 讘诪转讞讬诇 讘转讜专讛 讚讘讛讗  讗驻讬诇讜 专' 讬讜住讬 诪讜讚讛, 讗诇讗 讘诪砖诇讬诐 讘谞讘讬讗 讛讜讗 讚驻诇讬讙, 讚讗讬诇讜 诇转"拽 驻住讜拽 注砖讬专讬 讗讜诪专讜  诪讗讬讝讛 诪拽讜诐 砖讬专爪讛 讜讗讬诇讜 诇专' 讬讜住讬 诇讻转讞诇讛 讗讬谞讜 讗诇讗 诪砖诇 转讜专讛 讜讗讜诪专讜 诇讘住讜祝. 讜讛讬讬谞讜  讚诇专' 讬讛讜讚讛 讗注"讙 讚诇讗 讗砖讻讞 诪诇讻讬讜转 讘砖诇 转讜专讛 讗诇讗 转诇转讗 讗驻讬诇讜 讛讻讬谉 诇讗 拽砖讬讗 诇讬讛 讜诇讗  诪讬讚讬, 讚讛讗 讗讬 讘注讬 讗讜诪专 讗专讘注讛 诪砖诇 谞讘讬讗讬诐 讗讜 诪砖诇 讻转讜讘讬诐, 讜诇注讜诇诐 诇专' 讬讜住讬 诪转讞讬诇 讘砖诇  转讜专讛 讜诪住讬讬诐 讘砖诇 转讜专讛. 讜讛讻讬谉 转谞讬讗 讘讛讚讬讗 讘转讜住驻转讗  (驻"讚, 讛"讜) 讘讚讘专讬 专' 讬讜住讬 诪转讞讬诇 讘砖诇 转讜专讛 讜诪住讬讬诐 讘砖诇 转讜专讛. 讜讗祝 专"讞 讝"诇 讙专讬住 讛讻讬谉  讘讛讚讬讗 讘讘专讬讬转讗 讘讙诪专讗. 讜拽讬讬诪讗 诇谉 讻专' 讬讜住讬, 诪讚讗诪专 专' 讗诇讬注讝专 讘专讬讛, 讜转讬拽讬谉 讛讬讜  诪砖诇讬诪讬谉 讘转讜专讛, 讜讗注"讙 讚住转诐 诪转谞讬转讬谉 驻诇讬讙 注诇讬讛, 讗驻讬诇讜 讛讻讬谉 诪注砖讛 专讘. 讜注讜讚 驻讜拽 讞讝讬  诪讛 注诪讗 讚讘专, 讜讻谉 驻住拽讜 讻诇 讛专讗砖讜谞讬诐, 讜讻谉 讻转讘 讛专"诪 讘"谉 谞"专. 讜讻谉 讗诪专讜 讛讙讗讜谞讬诐 讝"诇  讚讻转讜讘讬诐 讘讗诪爪注. 讜讻谉 讻转讘 专讘讬谞讜 讛讗讬 讙讗讜谉 讝"诇 砖讻谉 诪住讜专转  讘讬讚诐. 讜讛专"诪 讘"谉 谞"专 讻转讘, 砖讻谉 诪驻讜专砖 讘诪住讻转 住讜驻专讬诐  (驻讬"讞, 讛"讙), 砖讘讻诇 诪拽讜诐 讚讘专讬 拽讚讜砖讛 谞拽讚诪讬谉 诇讚讘专讬  拽讘诇讛. 讜讛讗 讚讗诪专讬谞谉 讘讙诪专讗 (诇注讬诇 专讗砖 讛砖谞讛 诇讘, 讗) 转讜专讛 谞讘讬讗讬诐  讜讻转讜讘讬诐, 住讚专 讻转讬讘讛 谞拽讟 讜讗讝讬诇.



诪讗讬 砖谞讗 讚讛砖谞讬 诪转拽讬注. 讻诇讜诪专, 讬转拽讬注  讛专讗砖讜谉 讻讚专讱 砖讛讜讗 注讜砖讛 讘讛诇诇 砖讛专讗砖讜谉 诪拽专讗 讗转 讛讛诇诇 诪砖讜诐 讝专讬讝讬谉 砖诪拽讚讬诪讬谉 诇诪爪讜转.  讜讗讬讻讗 诇诪讬讚拽, 讚讛讗 爪专讬讱 诇转拽讜注 注诇 住讚专 讘专讻讜转, 讜讘转驻诇转 讛诪讜住驻讬谉 讛讜讗 讚讗讬讻讗 转砖注 诪砖讜诐  砖诪爪讜转 讛讬讜诐 讘诪讜住驻讬谉, 讛讗 讘砖讞专讬转 砖讗讬谞讜 诪转驻诇诇 转砖注 诇讗 讬转拽注. 讜诪砖诪注 诪讻讗谉 诇讻讗讜专讛 砖讻诇  转驻诇讜转 讛讬讜诐 转砖注, 讜讻谉 讚注转 讛专讘 讘注诇 讛诪讗讜专 讝"诇, 讗诇讗  砖诇讗 谞讛讙讜 [讻谉], 讜诪谞讛讙谉 砖诇 讬砖专讗诇 转讜专讛 讛讬讗, 讜讘讻诇 讻讬 讛谞讬 驻讜拽 讞讝讬 诪讛 注诪讗  讚讘专. 讜讛讻讬 谞诪讬 诪砖诪注 诇拽诪谉 讘讬专讜砖诇诪讬 讚讙专住讬谞谉 讛转诐  讘砖讬诇讛讬 诪讻诇转讬谉 (讛诇讻讛 讬) 专' 讝注讬专讗 讜专讘 讞住讚讗 讛讜讜 讬转讘讬谉 转诪谉 讘讗讬诇讬谉 转拽讬注转讗 诪谉 讚爪诇讜谉  讗转讗 爪诇讜转讗 拽诐 专' 讞住讚讗 讗诪专 诇讬讛 专' 讝注讬专讗 讜诇讗 讻讘专 诪爪诇讬谞谉, 讗诪专 诇讬讛 诪爪诇讬 讜讛讚专 诪爪诇讬,  讗诪专 诇讬讛 讚谞讞转讬谉 诪注专讘讬讗 诇讛讻讗 讗讜诪专讬谉 讘砖诐 专' 讬讜讞谞谉 讛诇讻讛 讻专"讙 讘讗讬诇讬谉 转拽讬注转讗. 注"讻  讘讬专讜砖诇诪讬. 讗诇诪讗 诪讚爪诇讜 讗讬谞讛讜 砖讞专讬转, 讜拽砖讬讗 诇讬讛 诇专' 讝注讬专讗 讗诪讗讬 讛讚专 爪诇讬 专' 讞住讚讗 转驻诇转  讛诪讜住驻讬谉 诪讚驻住拽 专' 讬讜讞谞谉 讻专"讙 讘讗讬诇讬谉 转拽讬注转讗, 讜讗谞谉 讛讗 诪驻专砖讬诐 讟注诪讗 讚讛谞讬 诪砖讜诐 讚讗讜砖讬  (诇拽诪谉 专讗砖 讛砖谞讛 诇讛, 讗) 讻诇讜诪专 讚谞驻讬砖讬 讘专讻讜转 讜拽专讗讬 讚诪诇讻讬讜转 讝讻专讜谞讜转 讜砖讜驻专讜转, 讜讗诐 讗讬转讗 讗驻讬诇讜  讘转驻诇转 讛砖讞专 讬讛讗 讛诇讻讛 讻专"讙 讜诇讗 诇讬爪诇讜, 讗诇讗 诇讗讜 讻讚讗诪专谉. 讻讱 谞专讗讛 诇讬.
讜讛讻讗 讬砖 诇讜诪专 讚讛讻讬 拽讗诪专, 诪讗讬 砖谞讗  讚讛砖谞讬 诪转拽讬注 讬转拽讬注 讛专讗砖讜谉 讜讬讘专讱 谞诪讬 转砖注, 讜讗注"驻  砖讗讬谉 讞讬讜讘 讛讘专讻讜转 诪讞诪转 讛转拽讬注讜转 讗诇讗 诪爪讚 注爪诪谉, 砖讛专讬 讬讞讬讚 诪转驻诇诇 转砖注 讗注"驻 砖讗讬谞讜 爪专讬讱  诇砖诪讜注 注诇 住讚专 讘专讻讜转, 讜讗驻讬诇讜 讘讞讘专 注讬专 谞诪讬 讘砖诇讗 谞讝讚诪谉 诇讛诐 砖讜驻专 诪讘专讱 转砖注, 砖讗讬谉  讛讘专讻讜转 诪注讻讘讜转 讗转 讛转拽讬注讜转 讜诇讗 讛转拽讬注讜转 诪注讻讘讜转 讗转 讛讘专讻讜转, 讜讻讚转谞谉 (诇讙, 讘) 诪讬 砖讘专讱  讜讗讞专 讻讱 谞转诪谞讛 诇讜 砖讜驻专 转讜拽注 讜诪专讬注 讜转讜拽注, 诪讻诇 诪拽讜诐 讻讬讜谉 讚讝专讬讝讬谉 诪拽讚讬诪讬谉 诇诪爪讜转  讜讗诇讜 谞转诪谞讛 诇讜 砖讜驻专 爪专讬讱 诇砖讜诪注谉 注诇 住讚专 讛讘专讻讜转,  讬讘专讱 讗祝 讘砖讞专讬转 讜讬转拽注 注诇 住讚专 讛讘专讻讜转, 讻讱 谞专讗讛 诇讬.



讗诪专 专' 讬讜讞谞谉 讘砖注转  讛砖诪讚 砖讗谞讜. 讻诇讜诪专, 诪讞诪转 讻讱 讛转拽讬谞讜 讘砖谞讬, 讜讗注"驻 砖讘讟诇 讚讘专 转拽谞讛 讘诪拽讜诪讛  注讜诪讚转. 讜讗讬 谞诪讬 讟注诪讗 讻讚讗讬转诪专 讘讬专讜砖诇诪讬 (驻"讚, 讛"讞)  专' 讬注拽讘 讘专 讗讞讗 讘砖诐 专' 讬讜讞谞谉 诪驻谞讬 诪注砖讛 砖讗讬专注, 驻注诐  讗讞转 转拽注讜 讘专讗砖讜谞讛 讜讛讬讜 讛砖讜谞讗讬诐 住讘讜专讬谉 砖诪讗 注诇讬讛谉 讛谉 讛讜诇讻讬谉 注诪讚讜 注诇讬讛诐 讜讛专讙讜诐, 诪谉  讙讜 讚讗讬谞讜谉 讞诪讬讬谉 诇讜谉 拽专讬 讗转 砖诪注 讜诪爪诇讜 讜拽专讬 讘讗讜专讬讬转讗 讜诪爪诇讜 讜转讜拽注讬谉 讗讬谞讜谉 讗诪专讬谞谉  讘谞讬诪讜住讬讛谉 讗讬谞讜谉 注住讬拽讬谉, 讜诪专 讘讛诇诇 诇讬转 讻诇 注诪讗 转诪谉, 讜诪专 讗祝 讘转拽讬注讛 诇讬转 讻诇 注诪讗 转诪谉.  讗诪专 专' 讬讜谞讛 讜讗讜转讬 讬讜诐 讬讜诐 讬讚专讜砖讜谉 讝讜 转拽讬注讛 讜注专讘讛. 专' 讬讛讜砖注 讘谉 诇讜讬 讘砖诐 专'  讗诇讻住谞讚专讬 砖诪注 诇讛 诪谉 讛讚讗, 砖诪注讛 讗诇拽讬诐 爪讚拽 讝讜 拽专讬转  砖诪注 讛拽砖讬讘讛 专谞转讬 讝讜 专谞讜谉 转讜专讛 讛讗讝讬谞讛 转驻诇转讬 讝讜 转驻诇讛 讘诇讗 砖驻转讬 诪专诪讛 讝讛 讛诪讜住祝, 诪讛  讻转讬讘 讘转专讬讛 诪诇驻谞讬讱 诪砖驻讟讬 讬爪讗, 讗诪专 专' 讗讞讗 讘专 驻驻讗 拽讜诪讬 专' 讝注讬专讗 砖谞讬讬讛 讛讬讗 砖诪爪讜转  讛讬讜诐 讘诪讜住祝, 讗诪专 专' 转讞诇讬驻讗 拽住专讬讬讛 拽专讬讬讛 讗诪专 讻谉 讬讜诐 转专讜注讛 讜注砖讬转诐.



诪讗讬 讟注诪讗 讬讜诐 讟讜讘 注砖讛 讜诇讗 转注砖讛 讛讬讗. 讜讗讬讻讗 诇诪讬讚拽, 诇诪讗谉 讚讗诪专 讘驻专拽 讘诪讛  诪讚诇讬拽讬谉 (砖讘转 讻讚, 讘) 讚诇讗 讛讜讬 讬讜诐 讟讜讘 注砖讛 讜诇讗 转注砖讛, 诪讗讬 讗讬讻讗  诇诪讬诪专. 讜讬砖 诇讜诪专 讚讗诪专 诇讱 讚讛讜讬 讟注诪讗 讚讛讻讗, 诪砖讜诐 讚讛讜讜  诇讛讜 诪讻砖讬专讬谉 砖讗驻砖专 诇注砖讜转谉 诪注专讘 讬讜诐 讟讜讘, 讛诇讻讱 诇讗 讚讞讬 讗驻讬诇讜 诇讗讜  讙专讬讚讗.



讜诇讗 注讜诇讬谉 讘讗讬诇谉 讛砖转讗 讚专讘谞谉 讗诪专转  诇讗 讚讗讜专讬讬转讗 诪讬讘注讬讗. 讛讻讬 讙专住讬谞谉 讘住驻专讬诐. 讜驻讬专砖 讛"专 讬爪讞拽 讗讘谉 讙讬讗转 讝"诇 讚驻拽讜讞  讛讙诇 讛讜讬 讚讗讜专讬讬转讗. 讜讗讬谞讜 诪讞讜讜专 讘注讬谞讬. 讚驻拽讜讞 讛讙诇  讟诇讟讜诇 讘注诇诪讗 讛讜讗讬, 讚讗讬 讘砖诇 讘谞讬谉 讜诪砖讜诐 住讜转专 诇讗 拽专讬 诇讬讛 讙诇 讗诇讗 讻讜转诇 拽专讬 诇讬讛. 讜诪讬讛讜  讗驻砖专 诇讗讜拽诪讛 讘讙诇 讚讘注讬 诪专讗 讜讞爪讬谞讗, 讜讻讗讜转讛 砖砖谞讬谞讜 讘驻专拽 讘讻诇 诪注专讘讬谉 (注讬专讜讘讬谉 诇讛, 讗)  谞驻诇 注诇讬讜 讙诇, 讜讗诪专讬谞谉 注诇讛 讘讙诪专讗 拽讗 住诇拽讗 讚注转讱 讚讗讬 讘注讬 砖拽讬诇 诇讬讛, 诇讬诪讗 诪转谞讬转讬谉 讚诇讗  讻专讘讬, 讚讗讬 讻专讘讬 讛讗诪专 讻诇 讚讘专 砖讛讜讗 诪砖讜诐 砖讘讜转 诇讗 讙讝专讜 注诇讬讜 讘讬谉 讛砖诪砖讜转, 讗驻讬诇讜 转讬诪讗  讻专讘讬 诇讗 爪专讬讻讗 讚讘注讬 诪专讬 讜讞爪讬谞讬. 讜诪讬讛讜 讗讻转讬 拽砖讛, 讚讛讗 诪转谞讬转讬谉 讛讻讬 拽转谞讬 讗讬谉 诪驻拽讞讬谉  注诇讬讜 讗转 讛讙诇 讜讗讬谉 诪注讘讬专讬谉 注诇讬讜 讗转 讛转讞讜诐 讜诇讗 注讜诇讬谉 讘讗讬诇谉, 讘专讬砖讗 转谞讗 讗讬谉 诪驻拽讞讬谉  讜讛讚专 转谞讬 诇讗 注讜诇讬谉 讘讗讬诇谉, 讜讗诐 讻谉 讛讬讻讬 拽讗诪专 讚讝讜 讜讗讬谉 爪专讬讱 诇讜诪专 讝讜 拽转谞讬, 讛讜讛 诇讬讛  诇诪讬诪专 讝讜 讗祝 讝讜 拽转谞讬. 讜专砖"讬 讝"诇 驻讬专砖, 讚专讜讻讘讬谉 注诇 讙讘讬 讘讛诪讛 拽专讬 讚讗讜专讬讬转讗, 讜诇讗讜  讚讗讜专讬讬转讗 诪诪砖 拽讗诪专 讗诇讗 讚讗转讬讗 诇讚讗讜专讬讬转讗, 讻诇讜诪专, 讚讛讗 讗讬讻讗 诇诪讙讝专 诪砖讜诐 砖诪讗 讬讞转讜讱  讝诪讜专讛, 讜讛诇讻讱 讞诪讬专讗 讟驻讬 诪讛谞讱 讚诇讗 讗转讜 诇讗讬住讜专讗  讚讗讜专讬讬转讗. 讜讙诐 讝讛 讗讬谞讜 谞讻讜谉, 讜讛谞讻讜谉 讻讚讘专讬 专砖"讬 讝"诇 讛讗讞专讜谞讬诐 砖讻转讘 讚诇讗 讙专住讬谞谉  诇讬讛.





专讬讟讘"讗

讜讗讬谉 诪讝讻讬专讬谉 讝讻专讜谉 讬讞讬讚 [讻讜'] 讻讙讜谉 讜讛壮 驻拽讚. 驻讬壮 讜讛讗讬 讝讻专讜谉 讚专讘讬诐 讞砖讬讘 讻讬讜谉 讚转诇讜 讘讛 专讘讬诐 讻讚讗讬转讗 讘讙诪专讗 讜诇讗 讞砖讬讘 讚讬讞讬讚 讜诇驻讬讻讱 讬讜爪讗 讘讜 诇专壮 讬讜住讬 讜谞讛讜讙 讻状注 讻专壮 讬讛讜讚讗 讚诇讗 诇诪讬诪专 驻拽讚讜谞讜转. 讘讙诪专讗 讗诪专讬谞谉 砖讛驻住讜拽 砖讬砖 讘讜 讘壮 诪诇讻讬讜转 注讜诇讛 诇讘壮 讻讙讜谉 诪讬 讛讜讗 讝讛 诪诇讱 讛讻讘讜讚 讜砖状诪 讚讻讬讜谉 讚讗诪专 讛诪诇讻讜转 讗讜 讛讝讻专讜谉 讗讜 讛砖讜驻专 讗讬谞讜 爪专讬讱 诇讙诪讜专 讻诇 讛驻住讜拽 讜讗诪专讬谞谉 讝讻专讜谉 砖讬砖 注诪讜 转专讜注讛 讻讙讜谉 讝讻专讜谉 转专讜注讛 讗讜诪专 注诐 讛讝讻专讜谞讜转 讜讗讜诪专讜 注诐 讛砖讜驻专讜转 讚讘专讬 讬讜住讬 专壮 讬讛讜讚讗 讗讜诪专 讗讬谞讜 讗讜诪专 讻诇 注讬拽专 讜拽状诇 讻专壮 讬讜住讬 讜讬砖 诪专讝状诇 讗讜诪专讬诐 讚讛讗 讚谞讛讬讙讬 诇住讬讬诐 讚砖讜驻专讜转 讘驻住讜拽 砖诇 讜转拽注转诐 讘讞爪讜爪专讜转 讟注讜转 讛讜讗 讚讗驻讬诇讜 专壮 讬讜住讬 讗讬谞讜 讗讜诪专 讗诇讗 讘转专讜注讛 砖讗讬谉 注诪讛 讻诇讜诐 砖谞讗诪专讛 讘注谞讬谉 讛讬讜诐 讻讙讜谉 讬讜诐 转专讜注讛 讗讜 转专讜注转 诪诇讱 讘讜 讗讘诇 讘转专讜注讛 砖讗讬谞讛 谞讗诪专壮 诇注谞讬谉 诪爪讜转 专状讛 讗诇讗 诇注谞讬谉 砖讛讬讜 诪转专讬注讬谉 注诇 讛拽专讘谉 讜讬砖 讘讛 讙状讻 讞爪讜爪专讜转 砖讗讬谞诐 讞讜讘转 讛讬讜诐 讗驻讬壮 专壮 讬讜住讬 诪讜讚讛 砖讗讬谞讛 讗讜诪专讛 讻诇诇 讜诇讗 讛状诇 诇讛砖诇讬诐 讗诇讗 讘驻住讜拽 砖诇 讬讜诐 转专讜注讛 讗讜 讝讻专讜谉 讗讜 讜转专讜注转 诪诇讱 讘讜 砖讛专讬 专砖讗讬 诇讛讝讻讬专讛 讻讗谉 讜讻讗谉 讻讚讘专讬 专壮 讬讜住讬 讜讗讬谉 讗谞讜 讬讜爪讗讬谉 注讻砖讬讜 注状讬 讛砖诇诪讛 讘转讜专讛 讗诇讗 讚讛讗 拽讬状诇 讚讗诐 讛砖诇讬诐 讘谞讘讬讗 讬爪讗:



讜讬砖 诇拽讬讬诐 诪谞讛讙谞讜 讜诇讜诪专 讚专壮 讬讜住讬 讗砖讻讞谉 讚拽讗诪专 专讘讜转讗 讚讗驻讬诇讜 转专讜注讛 砖讬砖 讘讛 讝讻专讜谉 讗讜诪专讛 注诐 讛砖讜驻专讜转 讜讗讜诪专讛 讘讝讻专讜谉 讜讗讬谉 讝讛 诪注讻讘 诇讝讛 讻讚讘专讬 专壮 讬讛讜讚讗 讻状砖 讘驻住讜拽 讜转拽注转诐 讘讞爪讜爪专讜转 砖讗讬谉 讘讜 讗诇讗 转拽讬注讛 砖专讗讜讬 诇讗讜诪专讜 注诐 讛砖讜驻专讜转 讚讛讗 讘住讬驻专讬 讚专砖讬壮 诪讬谞讬讛 住讚专 诪诇讻讬讜转 讝讻专讜谞讜转 讜砖讜驻专讜转 讻讚讻转讬讘谞讗 讘驻状拽 讜讻讬讜谉 讚拽讬状诇 讻专壮 讬讜住讬 砖讗诐 讛砖诇讬诐 讘谞讘讬讗 讬爪讗 讜拽讬状诇 讻专讬讘状谞 讚讘讙壮 驻住讜拽讬诐 住讙讬 讗讬 诪砖讜诐 讛砖诇诪讛 讘转讜专讛 砖驻讬专 讗讬讻讗 讛砖诇诪讛 讘转讜专讛 讘讛讗讬 拽专讗 讜转拽注转诐 讘讞爪讜爪专讜转 砖谞讚专砖 讘住驻专讬 诇注谞讬谉 讛讬讜诐 讻诪状砖 讝讛 讗谞讜 讗讜诪专讬诐 诇讬讬砖讘 讛诪谞讛讙 讗讘诇 讛专讗讜讬 讜讛讟讜讘 砖讬讗诪专 讗讞状讻 讜讘讞讜讚砖 讛砖讘讬注讬 砖讘驻专砖讛 驻谞讞住 讜讻谉 讻转讘 讛专诪讘状谉 讜讻谉 讚注转 诪讜专讬 讛专砖讘状讗 诪驻讬 诪讜专讬 谞专讜:



诪转谞讬壮 讛砖谞讬 诪转拽讬注. 讻转讘 专讘讬谞讜 讛讗讬讬 讙讗讜谉 讚讛讗 讚拽讗诪专 诪转拽讬注 讜诇讗 拽讗诪专 转讜拽注 砖专讗讜讬 讘讗讞专 讬讜转专 诪砖状抓 讻讚讬 砖诇讗 讬讟注讛 讘转驻诇转讜 讻讚专讱 砖讗诪专讜 讘讘专讻转 讻讛谞讬诐 砖砖状抓 讗讬谞讜 谞讜砖讗 讗转 讻驻讬讜 讜诪讬讛讜 讗讬 砖状抓 讘拽讬 讜诪讜讘讟讞 砖讞讜讝专 诇转驻诇转讜 讘讻讜谞讛 讜诇讗 讬讟注讛 转讜拽注 讻讚专讱 砖讗诪专讜 讗诐 讛讜讗 讘拽讬 砖谞讜砖讗 讗转 讻驻讬讜 诪状诪 讗砖诪注讬壮 转谞讗 讗讙讘 讗讜专讞讬 讚讗讞专讬谞讗 注讚讬祝 讟驻讬 讜讻谉 讛讬讛 诪谞讛讙诐 讜讬驻讛 讻讬讜讜谉 讗讘诇 注拽专谉 砖诇 讚讘专讬诐 讚诪转拽讬注 诇讗讜 讛讬讬谞讜 转拽讬注转 砖讜驻专 讗诇讗 砖诪讘专讱 讘专讻讜转 讛转驻诇讛 砖诇 诪诇讻讬讜转 讝讻专讜谞讜转 讜砖讜驻专讜转 讜谞拽讟 讛讗讬 诇讬砖谞讗 讜诇讗 谞拽讟 讜讛砖谞讬 诪讘专讱 诪砖讜诐 讚讗砖诪注讬壮 讚讘专讻讜转 讜转拽讬注讜转 讻讬 讛讚讚讬 讜讗讬谉 讗讜诪专 讘专讻讜转 讗诇讜 讗诇讗 讘砖注转 转拽讬注讛 讻讙讜谉 讘讝诪谉 讛讝讛 讘诪讜住祝 讜讘砖注讛 砖讗讬谉 砖诪讚 讘讬讜爪专 讜诇驻讬讻讱 谞拽专讗讜 讛讘专讻讜转 转拽讬注讜转 讻讚讗诪专讬壮 转拽讬注转讗 讚专状讛 讻讬 讛诪讘专讱 讛讜讗 讛诪讘讬讗 转拽讬注讜转 讜诇讻讱 谞拽专讗 诪转拽讬注 讜讻诪状砖 诪诇讻讬讜转 讜转讜拽注 讝讻专讜谞讜转 讜转讜拽注 诇讜诪专 砖讗讬谞讜 诪讝讻讬专 讛讘专讻讜转 讛讗诇讜 讗诇讗 讻砖转讜拽注 诇讛讜爪讬讗 诪讚讘专讬 专讘讬谞讜 讝专讞讬讛 讛诇讜讬 砖讻转讘 砖讛讘专讻讜转 讛讗诇讜 讗讜诪专讬谉 讗讜转谉 讘专状讛 讘讻诇 讚壮 转驻诇讜转 讘注专讘讬转 砖讞专讬转 讜诪讜住祝 讜诪讞讛讛 讜住诪讱 诇讜 注诇 诪讛 砖讗诪专讜 讘讘专讻讜转 讝壮 讚砖讘转讗 讻谞讙讚 诪讬 讟壮 讚专状讛 讻谞讙讚 诪讬 讗诇诪讗 讻砖诐 砖讝壮 讘讻诇 讚壮 (转拽讬注讜转) [转驻诇讜转] 讻讱 讟壮 讚专状讛 讘讻诇 讚壮 (转拽讬注讜转) [转驻诇讜转] 讜诇讗 砖驻讬诇 诪专谉 诇住讬驻讗 讚住讜讙讬讬谉 讚讗诪专讬谞谉 讻状讚 讘转注谞讬转 讻谞讙讚 诪讬 讜讛谞讛讜 讜讚讗讬 诇讬转谞讛讜 讘讻诇 讚壮 (转拽讬注讜转) [转驻诇讜转] 讜讛谞讛 诪砖谞转讬谞讜 讛讜爪讗谞讜 诪住讘专讗 讝讜 诇讙诪专讬 讜注讜讚 讬砖 诇谞讜 专讗讬讛 讘专讜专讛 诪诪讛 砖讗诪专讜 讘讬专讜砖诇诪讬 讘驻状拽 讚砖讘讜注讜转 讛注讜讘专 诇驻谞讬 讛转讬讘讛 讘讬状讟 砖诇 专状讛 砖讞诇 诇讛讬讜转 讘砖讘转 讘砖讞专讬转 讘砖状讗 讞壮 讜讘状讛 讗讜诪专讬诐 讝壮 驻讬壮 砖拽讜讘注讬谉 讘状砖 讘专讻讛 诇砖讘转 讘诪讜住祝 讘砖状讗 讬壮 讜讘讛状讗 讟壮 讜驻专讬讱 讜讬讗诪专 讬状讗 诇讘状砖 诪驻谞讬 专状讞 砖讗讚诐 诪讝讻讬专 讘诪讜住驻讬谉 讗状专 讬讜住讬 诪讛 驻诇讬讙讬谉 讘讚讘专 砖讟注讜谉 讘专讻讛 讘驻谞讬 注爪诪讜 讘专诐 讛讻讗 砖讻谉 讗驻讬诇讜 讘讞讜诇 讗讬谞讜 讗诇讗 讻讜诇诇谉 驻讬壮 砖讻砖讞诇 专状讛 讘讞讜诇 讗讜诪专 讝讻专讜谉 讗讞讚 讜注讜诇讛 诇讻讗谉 讜诇讻讗谉 诪讜讚讬诐 讘状砖 砖讗讬谞讜 拽讜讘注 诇讜 讘专讻讛 讘砖讘转 讛专讬 讛讝讻讬专讜 讘驻讬专讜砖 诇讘状讛 讘砖讞专讬转 讝壮 讜诇讘状砖 讞壮 讜讘诪讜住祝 诇讘状砖 讬壮 讜诇讘状讛 讟壮 讗诇诪讗 讗讬谉 讗讜诪专 讘专讻讜转 砖诇 专状讛 讘转驻诇转 砖讞专讬转 讗诇讗 讘诪讜住祝 讜讝讛 诪讘讜讗专:



讜讘砖注转. 驻讬壮 讘讬讜诐 砖讬砖 讘讜 讛诇诇 讚讗诇讜 讘专状讞 诇讬讻讗 讛诇诇 讻讚讗讬转讗 讘讙诪专讗 讜诇讛讻讬 谞拽讟 讜讘砖注转 讛讛诇诇 诇诪讬诪专讗 讚讛砖转讗 讘讬讜诐 讝讛 诇讬讻讗 讛诇诇:



讛专讗砖讜谉 诪拽专讗 讛讛诇诇. 砖讛讝专讬讝讬谉 诪拽讚讬诪讬谉 诇诪爪讜转 讜讛讗 讚诇讗 讗诪专讬谞谉 转拽讬注讜转 讙状讻 讘砖讞专讬转 讗状专 讬讜讞谞谉 讘砖注转 讛砖诪讚 砖谞讜 讜驻专砖讜 砖讛讬壮 诇讛诐 砖注转 讛砖诪讚 砖诇讗 讛讬讜 专砖讗讬谉 诇拽讬讬诐 讛诪爪讜转 讗诇讗 讘住转专 讜诇讗 讞讬讜 转讜拽注讬谉 讗诇讗 注讚 讞讜诐 讛讬讜诐 砖谞转驻讝专讜 讘谞讬 讗讚诐 诇讻讗谉 讜诇讻讗谉 讜讻讬讜谉 砖讘注讜谞讜转讬谞讜 讗谞讜 讘讙诇讜转 讜讬砖 诇讞讜砖 诇讻讱 讙讝讬专讛 讘诪拽讜诪讛 注讜诪讚转 讜诇讗 注讜讚 讗诇讗 砖讻诇 讙讝讬专讛 砖讘状讚 讙讜讝专讬谉 讗注状驻 砖讘讟诇 讛讟注诐 讙讝讬专讛 讘诪拽讜诪讛 注讜诪讚转 注讚 砖讬注诪讜讚 讘状讚 讜讬讘讟诇 讜注讜讚 讘讬专讜砖诇诪讬 驻讬壮 砖注转 讛砖诪讚 讛讬讛 讘注状讗 讚讗诪专 专壮 讬注拽讘 讘砖诐 专壮 讬讜讞谞谉 诪砖讜诐 诪注砖讛 砖讛讬讛 驻注诐 讗讞转 转拽注讜 讘专讗砖讜谞讛 讜讛讬讜 住讘讜专讬谉 砖讜谞讗讬谉 砖注诇讬讛谉 讘讗讬谉 注诪讚讜 注诇讬讛诐 讜讛专讙讜诐 转拽谞讜 讘转驻诇转 诪讜住驻讬谉 讜诪讙讜 讚讗讬谞讜谉 拽专讜 讘讗讜专讬转讗 讜诪爪诇讬 讜拽专讜 讘讗讜专讬转讗 讜诪驻讟讬专 讜诪爪诇讬 讜讛讚专 转拽注讬 讗诪专讬 讘谞讬诪讜住讬讛谉 讗讬谞讜谉 注住拽讬谉 专讬讘状诇 砖诪注 诇讛 诪谉 讛讚讗 砖诪注讛 讛壮 爪讚拽 讜讻讜壮 讛拽砖讬讘讛 专谞转讬 讝讛 专谞讜谉 转讜专讛 讛讗讝讬谞讛 转驻诇转讬 讝讛 诪讜住祝 诪讛 讻转讬讘 讘转专讬壮 诪诇驻谞讬讱 诪砖驻讟讬 讬爪讗 讜诇驻讬 讛谞讬 诪注诪讗 砖驻讬专 谞讛讬讙讬谞谉 诇讗讜诪专谉 讘诪讜住祝 讚讗讻转讬 讗讬讻讗 诇诪讬讞砖 诇砖讜谞讗讬诐 讜诇讚专砖讗 讚专壮 讛讜砖注:



诪转谞讬壮 砖讜驻专 砖诇 专状讛 讻讜'. 驻讬壮 讗注状讙 讚讻诇 讛谞讬 砖讘讜转 讚专讘谞谉 谞讬谞讛讜 诇讗 讚讞讬谞谉 诇讛讜 诪砖讜诐 诪爪讜转 砖讜驻专 讻讬 讛讬讻讗 讚诇讗 讚讞讬谞谉 诪诇讗讻讛 讙诪讜专讛 讚诇讗 讗转讬 注砖讛 讜讚讞讬 讗转 诇状转 讚讬状讟 讜讛状讛 砖讘讜转 讚专讘谞谉 砖讞讻诪讬诐 讛注诪讬讚讜 讚讘专讬讛诐 讘诪拽讜诐 诪状注 砖讗讬谉 讘讜 讻专转 砖讘状讚 诪转谞讬谉 诇注拽讜专 讚讘专 诪谉 讛转讜专讛 讘砖讘 讜讗诇 转注砖讛 讻讚讗讬转讗 讘讬讘诪讜转 诪讬讛讜 讚讜拽讗 注砖讛 砖讗讬谉 讘讜 讻专转 讚讚讞讬 讚讚讘专讬讛诐 讗讘诇 注砖讛 砖讬砖 讘讜 讻专转 诇讗 讚讞讬 讚讚讘专讬讛诐 讻讚讗诪专讬谞谉 讘讙诪专讗 讗讜谞谉 讟讜讘诇 讜讗讜讻诇 驻住讞讜 诇注专讘 讗讘诇 诇讗 讘拽讚砖讬诐 讜讻谉 讟讜讘诇 讬讜诐 讟诪讗 讜讟讜诪讗转 讘讬转 讛驻专住 砖讜讞讟讬谉 注诇讬讛谉 讗转 讛驻住讞 讜谞讚讞讬转 讟讜诪讗讛 砖诇 讚讘专讬讛诐 讜讗讬讝诪诇 讚诇讗 讚讞讬 砖讘转 讚专讱 讙讙讜转 讚讛讜讬 砖讘讜转 讚专讘谞谉 诪砖讜诐 诪讬诇讛 讘讝诪谞讛 诪砖讜诐 讚诇讬讻讗 讻专转 讘诪讬诇讛 讘讝诪谞讛 讗诇讗 讘讙讚讜诇 砖诇讗 诪诇 讗转 注爪诪讜 讜诇驻讬讻讱 注砖讗讜讛讜 讻注砖讛 砖讗讬谉 讘讜 讻专转 (讜讗砖讻讞谉) 讜诇讗 诪讘注讬讗 砖讛注诪讬讚讜 讚讘专讬讛诐 讘诪讻砖讬专讬 诪爪讜讛 讚讗驻讬壮 (讘诪讬诇讛) [讘诪爪讜讛] 注爪诪讛 诇讗 讚讞讬讗 讚讘专讬讛诐 讻讚讗砖讻讞谉 讙讘讬 讻住讜讬 讛讚诐 讜讗注状讙 讚讘讛讚讬 讚诪讻住讬 注讘讬讚 讙讜诪讗 讜注专诇 讜讛讝讗讛 砖讛注诪讬讚讜 讚讘专讬讛诐 讘诪拽讜诐 讻专转 砖诇 驻住讞 讻讚讗诪专 讘驻住讞讬诐 驻壮 讛讗砖讛 讘讙专 砖谞转讙讬讬专 讘注专讘 讛驻住讞 讚讗诪讜专 专讘谞谉 讛驻讜专砖 诪谉 讛注专诇讛 讻驻讜专砖 诪谉 讛拽讘专 讜讗讬谞讜 注讜砖讛 驻住讞 讜讻谉 讘讟诪讗 讘砖讘讬注讬 砖诇讜 砖讗讬谉 诪讝讬谉 注诇讬讜 讜讚讜讞讬谉 驻住讞 砖讬砖 讘讜 讻专转 诪砖讗状讻 讘讗谞讬谞讜转 讜讟讘讜诇 讬讜诐 讜讘讬转 讛驻专住 诪砖讜诐 讚讛谞讛讜 讚讗讬住讜专讗 讚讬讚讛讜 讘讙讜驻讬讬讛讜 讘诇讞讜讚 讜转拽谞讜转 拽讘讜注讜转 讘讻诇 诪拽讜诐 讜讗驻砖专 诇讛诐 诇讛转拽讬讬诐 讘注诇诪讗 诇讗 讛注诪讬讚讜诐 讻讗谉 讘诪拽讜诐 讻专转 讗讘诇 讛讝讗讛 讜注专诇 讗讬谞诐 讗住讜专讬谉 讘注爪诪谉 讗诇讗 砖讘诪拽讜诐 讛讝讛 讗住专讜诐 诪驻谞讬 砖讬砖 讘讛 讙讝讬专讛 砖诇 转讜专讛 讻讚讗诪专讬谞谉 讘讛 砖诪讗 讬讟诇谞讛 讘讬讚讜 讜讬注讘讬专谞讛 讚壮 讗诪讜转 讘专状讛 讜讘注专诇 讙讝讬专讛 砖诪讗 讬讟诪讗 诇砖谞讛 讛讘讗讛 讻讚讗讬转讗 讛转诐 讜讗讬讝诪诇 砖讛讜讗 诪砖讜诐 砖讘讜转 讜讗讬住讜专 注爪诪讜 砖讗住专诐 讘讻诇 诪拽讜诐 诇讛讘讬讗 讚专讱 讞爪讬专讜转 砖讜诐 讚讘专 讜讛注诪讬讚讜 讘讜 讚讘专讬讛诐 诇驻讬 砖讗讬谉 讘讜 讻专转 讻讚讗诪专谉 讜讘砖讜驻专 讜诇讜诇讘 讻讬讜谉 砖诇讗 讙讝专讜 诪砖讜诐 讙讝讬专讛 讚专讘讛 讗注状驻 砖讗讬谉 讘讜 讻专转 讗诇讗 诪砖讜诐 讚诇讗 讬讚注讬谞谉 谞诪讬 讘拽讘讬注讗 讚讬专讞讗 诪驻谞讬 砖讛讬讗 诪爪讜讛 砖讘讻诇 讬砖专讗诇 讜讗诐 谞讚讞讬转 谞讚讞讬转 (诇注诇讛) [诇讻讜诇讛] 讜讻讬讜谉 砖讻谉 讻砖讛讬讗 讜讚讗讬转 砖诇 转讜专讛 讗讬谉 讙讜讝专讬谉 讘讛 讙讝讬专转 专讘讛 讜讘诪讬诇讛 注爪诪讛 诇讗 讙讝专讜 诪砖讜诐 讙讝讬专讛 讚专讘讛 诪驻谞讬 砖讛讬讗 讜讚讗讬转 讜讗讬谞讛 讚讜诪讛 诇讛讝讗讛 砖讙讝专讜 讘讛 讻讬 讛诪讬诇讛 注爪诪讛 砖讛讬讗 讗讘 诪诇讗讻讛 谞讚讞讬转 诪谉 讛转讜专讛 讘砖讘转 讻讚讬 诇拽讬讬诐 诪爪讜转 诪讬诇讛 讜讛讗讬讱 讞讻诪讬诐 讚讜讞讬谉 诪砖讜诐 讙讝讬专讛 讚专讘讛 讜讬砖 砖讜讗诇讬谉 讗状讻 讛讗讬讱 诇讗 讗住专讜 转拽讬注转 砖讜驻专 诪砖讜诐 砖讘讜转 讜讗讬谞讛 砖讗诇讛 讚讚讜拽讗 讘讗诇讜 砖讛诐 诪讻砖讬专讬 诪爪讜讛 讗讜 诪爪讜讛 砖讗讬谞讛 讝诪谉 拽讘讜注 讻讙讜谉 讻住讜讬 讚诇讗 讚讛讜 诪爪讜讛 讙讜驻讛 诇讙诪专讬 讜驻注诪讬诐 砖转转拽讬讬诐 讛诪爪讜讛 注诇 讬讚讜 讗讜 注状讬 讗讞专讬诐 讗讘诇 诇讚讞讜转 诪爪讜讛 讙讜驻讛 讘讝诪谞讛 讛拽讘讜注 讗讬谞讜 讘讚讬谉 砖讬注诪讬讚讜 讚讘专讬讛诐 诇讚讞讜转 诪讛 砖爪讜转讛 转讜专讛 诇讙诪专讬 讜讛讬讬谞讜 讚讗注状讙 讚转拽讬注转 砖讜驻专 砖讘讜转 讚专讘谞谉 讘砖讘转 讗讜 讘讬状讟 诇讗 讛注诪讬讚讜 讚讘专讬讛诐 诇讗住讜专 讛转拽讬注讛 讘专状讛 诪砖讜诐 砖讘讜转 讜诇讚讞讜转 诪爪讜转 砖讜驻专 砖讗状讻 谞诪爪讗转 诪爪讜讛 讝讜 诪转讘讟诇转 诪讻诇 讬砖专讗诇 诇注讜诇诐 讜讗讬谞讛 谞注砖讬转 讜讛讗讬讱 讬讗住专讜 诇讙诪专讬 讜讬住转专讜 诪讛 砖爪讜转讛 转讜专讛 讜讗注状驻 砖讗住专讜讛 讘砖讘转 诪砖讜诐 讙讝讬专转 专讘讛 讛转诐 讗驻砖专 诇讛转拽讬讬诐 讘讬状讟 砖讞诇 讘讞讜诇 诪砖讗状讻 讘讝讛 砖谞讚讞讬转 诪讻诇 讬砖专讗诇 讘讻诇 讝诪谉 砖诇讗 讛注诪讬讚讜 讚讘专讬讛诐 讜讻讬讜谉 砖讛转讬专讜 诇爪讜专讱 诪爪讜讛 注爪诪讛 讛转讬专讜 诇讙诪专讬 讗驻讬壮 诇讛转注住拽 讻讚讬 砖讬诇诪讚讜 砖转讬注砖讛 讛诪爪讜讛 讜诇驻专住诐 讛讚讘专 砖讗讬谉 谞讚谞讜讚 讗讬住讜专 讘转拽讬注讛 讘讬讜诐 讝讛 讜讗讬转 讚诪转专爪讬 讘讻讜诇讛讜 诇驻讬 砖讗讬谉 转拽讬注讛 砖讘讜转 讙诪讜专讛 砖讬砖 讘讜 诪注砖讛 讗诇讗 拽讜诇 讘注诇诪讗 讗状谞 砖讗谞讬 转拽讬注讛 讚讘注讬讚谞讗 讚注拽专 诇砖讘讜转 诪拽讬讬诐 注砖讛 讚讛讜讬 讚讜诪讬讗 讚诪讬诇讛 讜爪专注转 讚讚讞讜 诇状转 砖诇 转讜专讛 诪讛讗讬 讟注诪讗 讚讚讬谞讗 讛讜讗 讚诇讬讚讞讬 诪爪讜转 砖讘讜转 讚专讘谞谉 讘讬状讟 讗注状驻 砖讬砖 讘讜 注砖讛 讜诇讗 转注砖讛 讜诇转讬专讜抓 讝讛 拽砖讛 讛讛讬讗 讚讻住讜讬 讜诪住转讘专讗 讚讚讜拽讗 砖讘讜转 砖注状讬 讬砖专讗诇 诇讗 讚讞讬谞谉 诪砖讜诐 诪爪讜转 砖讜驻专 讻讚拽转谞讬 诪转谞讬转讬谉 讗讘诇 砖讘讜转 讚砖讘讜转 讚讞讬谞谉 讚诪讜转专 诇讜诪专 诇讙讜讬 诇注砖讜转 讚讘专讬诐 讗诇讜 砖讗讬谞谉 诇讬砖专讗诇 讗诇讗 砖讘讜转 讚讘诪拽讜诐 诪爪讜讛 讚讞讬谞谉 砖讘讜转 讚讗诪讬专讛 诇讙讜讬 诇注砖讜转 讚讘专讬 砖讘讜转 讜讻讚讗诪专讬谞谉 讘讙诪专讗 讘讛讛讜讗 讬谞讜拽讗 讚讗讬砖驻讜讱 讞诪讬诪讬 诪拽诪讬 诪讬诇讛 讚讗状诇 诇讙讜讬 讚诇讬转讬 诇讬讛 诪讙讜 讘讬转讬讛 讚专讱 讞爪讬专讜转 讜讙讙讜转 讚讛讜讬 砖讘讜转 讚专讘谞谉 讜讗诪专讬壮 讛转诐 讚诇讗 讗诪专讬壮 诇讬讛 讝讬诇 讗讞讬诐 诇讛讜讬 砖讘讜转 砖讬砖 讘讜 诪注砖讛 讚讛讬讬谞讜 诪诇讗讻讛 讙诪讜专讛 讗诇讗 讝讬诇 讗讬讬转讬 诇讬讛 讚讛讜讬 诇讬砖专讗诇 砖讘讜转 讜讛讜讬 讗诪讬专讛 诇讙讜讬 砖讘讜转 砖讗讬谉 讘讜 诪注砖讛 讜讛讜讬 砖讘讜转 (讚砖讘转) [讚砖讘讜转] 讜讻诪讜 砖驻讬专砖 讛专讬状祝 讘诪拽讜诪讜 讜讛转诐 讜讚讗讬 诪拽诪讬 诪讬诇讛 讗讬砖转驻讜讱 讜诇拽讬讬诐 诪爪讜转 诪讬诇讛 讚讞讜 砖讘讜转 砖注状讬 讙讜讬 讚讗讬 诇讘转专 诪讬诇讛 讜诪砖讜诐 住讻谞讛 讗驻讬诇讜 注状讬 讙讚讜诇讬 讬砖专讗诇 诪讞诪讬谉 诇讜 讜讛讬讻讗 讗诪专讬壮 讚诇讗 讗状诇 讝讬诇 讗讞讬诐 诇讬 讗诇讗 讜讚讗讬 讻讚讗诪专谉 讜砖状诪 砖讚讜讞讬谉 砖讘讜转 讚砖讘讜转 砖注状讬 [讙讜讬] 讘讻诇 诪拽讜诐 诪砖讜诐 拽讬讜诐 诪爪讜讛 讜讬砖 砖讚讜讞讬谉 诇讜诪专 讚砖讗谞讬 诪讬诇讛 砖讛讬讗 诪爪讜讛 砖讚讜讞讛 砖讘转 讜诇驻讬讻讱 讛拽讬诇讜 讘讛 讘砖讘转 讘讗诪讬专讛 诇讙讜讬 诇注砖讜转 讚讘专 砖诇 砖讘讜转 讜讗讬谞讜 谞讻讜谉 讜讻谉 讚注转 讛专诪讘状诐 讝状诇 诪讬讛讜 砖状诪 诇讗 讚讞讬 讗诪讬专讛 诇讙讜讬 讘诪诇讗讻转 转讜专讛 讗驻讬诇讜 讘诪拽讜诐 诪爪讜讛 讚讛讗 诇讗 讗诪专 诇讬讛 讝讬诇 讗讞讬诐 诇讬 讜诪状砖 讘诇讜拽讞 拽专拽注 讘讗状讬 砖讻讜转讘讬谉 注诇讬讜 讗讜谞讜 讗驻讬诇讜 讘砖讘转 注状讬 讙讜讬 讗注状驻 (讻讬 讛讻转讬讘讛) [砖讛讻转讬讘讛] 诪诇讗讻讛 砖讗谞讬 讬砖讜讘 讗状讬 砖讗讬谞讛 诪爪讜讛 诇砖注转讛 讗诇讗 拽讬讬诪转 诇注讜诇诐 讜讛讬讗 转讜注诇转 诇讻诇 讬砖专讗诇 砖诇讗 转砖转拽注 讗专抓 拽讚讜砖讛 讘讬讚 注专诇讬诐 讜讻诪讜 砖讞砖砖讜 诇讝讛 讘讛专讘讛 诪拽讜诪讜转 讻讚讗讬转讗 讘讙讬讟讬谉 讛讬诇讻讱 讗讬谉 诪转讬专讬谉 诇讜诪专 诇讙讜讬 诇讛讚诇讬拽 谞专 诇住注讜讚转 砖讘转 讻砖诐 砖诇讗 谞转讬专 诇讘砖诇 诇住注讜讚转 砖讘转 讗讘诇 讗讜诪专 诇讜 诇讛讘讬讗讛 讚专讱 讞爪讬专讜转 讗讜 诇讟诇讟诇讛 讜讻专讚讬讬转 讛驻转 砖讛讬讗 讞讻诪讛 讜讗讬谞讛 诪诇讗讻讛 讛转讬专讜 讘驻状拽 讚砖讘转 专讚讬讬讛 讘砖讬谞讜讬 诇爪讜专讱 住注讜讚转 砖讘转 讜讛转讬专讜 诇讝讛 砖讘讜转 讚讬砖专讗诇 讻诇讗讞专 讬讚 讜讙诐 诇讻转讞讬诇讛 讛转讬专讜 诇讬转谞讛 诪讘注讜讚 讬讜诐 讻讚讬 砖讬拽专诪讜 驻谞讬讛 讗注状驻 砖专讜讚讛 讗讜转讛 讘砖讘转 讻讚讗讬转讗 讙讘讬 转拽讬注讜转 讜诪讛 砖讗讬谉 讗谞讜 诪讟讘讬诇讬谉 讻诇讬诐 讜诇讗 注讜砖讬谉 讗讜讻诇 谞驻砖 讛讗住讜专 讘讬状讟 诪砖讜诐 讟讬专讞讗 讻讙讜谉 讟讬住谞讬 讜讻转讜砖讛 讘诪讻转砖转 注状讬 讙讜讬 诪驻谞讬 砖讗驻砖专 诇拽讬讬诐 诪爪讜讛 讝讜诇转 讝讛 诪砖讗状讻 讘专讚讬讬转 驻转 讜讛讚诇拽转 谞专 讜砖诇讗 讘诪拽讜诐 诪爪讜讛 诇讗 讚讞讬谞谉 讗驻讬诇讜 砖讘讜转 讚砖讘讜转 讚诪讬谞讟专 讘讬讛 讞诇讜诇 诪砖讜诐 驻住讬讚讗 讚谞讻专讬 砖讘讗 诇讻讘讜转 讗讬谉 讗讜诪专 诇讜 讻讘讛 讗注状讙 讚讻讘讜讬 砖讘讜转 讚诪诇讗讻讛 砖讗讬谞讛 爪专讬讻讛 诇讙讜驻讛 讜讙讘讬 讛讬转讛 讘讛诪转讜 讟注讜谞讛 讻诇讬诐 诇讗 讛转讬专讜 诇讘讟诇 讻诇讬 诪讛讬讻谞讜 诇讙讜驻讛 讛讬讗 注讚 讚讗讬讻讗 转专转讬 驻住讬讚讗 讜爪注专 讘注状讞 讻讚诪讜讻讞 讛转诐 讜诪讻讗谉 讛讬转专 诇讛拽讬讝 讘讛诪讛 诪住讜讻谞转 注状讬 讙讜讬 讘砖讘转 讗讜 讬状讟 讜讻谞专壮 讻驻壮 讻诇 砖注讛 讘讛讛讬讗 讚讛拽讝转 讚诐 诇讘讻讜专 讜诪讛 砖讛转讬专讜 讘爪谞讜专 砖注诇讜 讘讜 拽砖拽砖讬诐 诇诪注讻谉 讘专讙诇讜 诪砖讜诐 驻住讬讚讗 讻讬讜谉 讚诇讗 诪谞讻专讗 诪诇转讗 讞砖砖讜 诇驻住讬讚讗 讘砖讘讜转 注状讬 砖谞讜讬 讻讝讛 讚诇讬讻讗 讞诇讜诇 砖讘转 讜讻谉 讘诪讬 砖讛讞砖讬讱 诇讜 讘讚专讱 砖谞讜转谉 讻讬住讜 诇谞讻专讬 讗讜 诪谞讬讞讜 注诇 讛讞诪讜专 讗讜 诪讜诇讬讻讜 驻讞讜转 诪讚壮 讗诪讜转 砖诪讗 讬注诪讬讚 注爪诪讜 注诇 诪诪讜谞讜 讜讬讘讗 诇注讘讜专 注诇 讚状转 讜诪砖讜诐 讞砖砖 讘讚讘专 砖诪爪讜讬 讛谞讝拽 讛转讬专讜 砖讘讜转 讚讘专讬讛谉 讻讙讜谉 讻讘讜讬 讙讞诇转 讘专状讛 讜讛讜诇讻转 拽讜抓 驻讞讜转 诪讚壮 讗诪讜转 讜讚专讬住转 谞讞砖讬诐 讜注拽专讘讬诐 诇专状砖 讻驻讬 转讜诪讜 讜讛专讬讙转 讛壮 讛诪讝讬拽讬谉 讜讻状转 讛转诐 讘讛讛讜讗 注讜讘讚讗 讚诪讬诇讛 讚讗砖转驻讜讱 讞诪讬诪讬 谞诪讬 诪拽诪讬 诪讬诇讛 讛讬讻讗 诇讬转 诇讬讛 转拽谞转讗 注状讬 讙讜讬 讜讚专讱 砖讘讜转 谞讬诪讗 诇讬讛 讛砖转讗 讜讘转专 讛讻讬 谞讞讬诐 诇讬讛 诪砖讜诐 住讻谞讛 讜砖诪讗 谞诇诪讜讚 诪砖诐 讚讻诇 砖讬砖 诪爪讜讛 讜讗讬 注讘讚讬谞谉 诇讬讛 住讜驻讜 诇讚讞讜转 砖讘转 讗讜 讬状讟 讚诇讗 注讘讚讬谞谉 诇讛 诇诪爪讜讛 注状诪 诇讚讞讜转 砖讘转 讗讜 讬状讟 讜讛讻讬 诪讜讻讞 拽爪转 讘驻状拽 讚讬状讟 讚诇诪讗讬 讚拽住状讚 讚讻住讜讬 讛讚诐 讚讞讬 讬状讟 诇讗 砖专讬谞谉 诇讬讛 诇讻转讞讬诇讛 诇诪砖讞讟 讻砖讗讬谉 诇讜 讚拽专 谞注讜抓 注诇 讚注转 诇讚讞讜转 讗讞状讻 讬状讟 讘讻住讜讬 讗讘诇 诪讜专讬 谞专讜 [讗诪专] 讚讜讚讗讬 讻诇 诪爪讜讛 砖讘转讜专讛 注讘讚讬谞谉 诪爪讜讛 讚讬诇谉 注状诪 诇讚讞讜转 讜讛讛讬讗 讚讗砖转驻讜讱 讞诪讬诪讬 诇讗讜 诇专讞讬爪讛 讚讘转专 诪讬诇讛 讘注讜 诇讛讜 诇讛谞讛讜 诪讬讗 讚讗状讻 诪讛诇讬谞谉 讜讚讞讬谞谉 讘转专 讛讻讬 讗诇讗 诇讛专讞爪讛 讚诪拽诪讬 诪讬诇讛 讛讜讬 讘注讬 诇讛讜 诪讬讛讜 讘讚讘专讬 专砖讜转 讻讙讜谉 砖讞讬讟讛 讜讻住讜讬 诇讗 注讘讚讬谞谉 诇讛讜 注状诪 诇讚讞讜转 讗注状讙 讚讗讬讻讗 讗讬诪谞讜注讬 诪砖诪讞转 讬状讟 讜讗讬谉 讚注转讬 诪讻专注转 讘讚讘专 讝讛 讜讘专诐 爪专讬讱 讗转 诇诪讬讚注 讚讻诇 诪讗讬 讚讗诪专讬谞谉 讘讻诇 讚讜讻转讗 砖讘讜转 讚专讘谞谉 诇讗讜 诇诪讬诪专讗 砖讗讬谉 诇谞讜 砖讘讜转 诪谉 讛转讜专讛 讻诇诇 讚讗状讻 谞诪爪讗转 砖讘转 讻讞讜诇 诪谉 讛转讜专讛 砖讛讞谞讬讜转 驻转讜讞讜转 讜讗讜爪专讜转 转讘讜讗讛 讜讬讬谉 讜诪讟诇讟诇讬谉 讞驻爪讬诐 诪讘讬转 诇讘讬转 讚专讱 讻专诪诇讬转 讜诪讜讚讚讬谉 讜砖讜拽诇讬谉 讜诪讜谞讬谉 讜讗讬谞讜 讘讚讬谉 砖讗住专讛 转讜专讛 讛讜爪讗讛 讻讙专讜讙专转 讜讛转讬专讛 讛注诪诇 讛讙讚讜诇 讛讬讛 砖讗状讻 讗讬谉 讝讛 讬讜诐 诪谞讜讞讛 讗诇讗 讻讱 注讬拽专谉 砖诇 讚讘专讬诐 讻讬 讘讻诇诇 诪状注 砖讘讜转 砖诇 转讜专讛 诇砖讘讜转 诪诪诇讗讻讜转 讬砖 诇砖讘讜转 诪讻诇 砖讘讜转 讚专讱 讻诇诇 砖诇讗 诇注砖讜转 砖讘转 讻讞讜诇 讗讘诇 讘讻诇 驻专讟 讜驻专讟 讻讬 注讘讬讚 诇讬壮 讜讝讛讬专 讘讗讬讚讱 讚诇讗 讛讜讬 砖讘转 讻讞讜诇 讛讜讬 砖讘讜转 讚专讘谞谉 谞诪爪讗 砖讬砖 诇砖讘讜转 注拽专 诪谉 讛转讜专讛 讜诇驻讬讻讱 讛注诪讬讚讜 讘讜 讞讻诪讬诐 讚讘专讬讛诐 讘诪拽讜诪讜转 讛专讘讛 诇讚讞讜转 诪爪讜讛 砖诇 转讜专讛 讜讝讜 诪专讙诇讬讜转 砖讘讬讚讬谞讜 诪专讘讬谞讜 讛专诪讘状谉 诪驻讬 诪讜专讬谞讜 讝状诇:



讙诪壮 诪状讟 砖讜驻专 注砖讛 讻讜'. 驻讬壮 讜讻讬讜谉 讚诇讗 (讚诪讬) [讚讞讬] 诪诇讗讻转 转讜专讛 诇讗 讚讞讬 谞诪讬 砖讘讜转 讚专讘谞谉 讻讚驻专讬砖讬转 讜讛讗 讗转讬讗 讗诇讬讘讗 (讗专讘) [讚专讘] 讗砖讬 讚讗讬转 诇讬讛 讛讗讬 住讘专讗 讗讘诇 诇讞讝拽讬讛 讜讗讘讬讬 讜专讘讗 讻讚诪讜讻讞 驻壮 讘诪讛 诪讚诇讬拽讬谉 讟注诪讗 讚讗讬谉 砖讜驻专 讚讜讞讛 讬状讟 诪砖讜诐 讚讻讬 讗转讬 注砖讛 讚讜讞讛 讗转 诇状转 讛讬讬谞讜 讛讬讻讗 讚讘注讬讚谞讗 讚讛讗 注拽专 诇讬讛 诇诇讗讜 诪拽讬讬诐 诇讬讛 诇注砖讛 讻讙讜谉 诪讬诇讛 讘爪专注转 讗讜 住讚讬谉 讘爪讬爪讬转 讗讘诇 讛讻讗 讚讻讬 (讟讛专) [注拽专] 诇讬讛 诇诇讗讜 诇讗 诪拽讬讬诐 注砖讛 [讗诇讗] 诇讘转专 讝诪谉 讜讗驻砖专 讚诪转驻住 讜诇讗 诪拽讬讬诐 注砖讛 诇讗 诪讚讞讬 诇讗讜 诪注讬拽专讗 讜讻讚诪驻专拽讬壮 讘驻状拽 讚讬状讟 讙讘讬 讻讬住讜讬 讛讚诐 讜讛讻讗 讛讜讬 诇谉 诇诪讬诪专 讛讻讗 讗诇讗 诇专讜讜讞讗 讚诪诇转讗 谞拽讟 诇讬讛 讗诇讬讘讗 讚专讘 讗砖讬 讜讛讻讬 讗讜专讞讗 讚转诇诪讜讚讗:





讛诪讗讬专讬

驻住讜拽 砖诇 讝讻专讜谞讜转 砖谞讗诪专 注诇 讬讞讬讚 讗驻讬诇讜 诇讟讜讘讛 讻讙讜谉 讝讻专讛 诇讬 讗诇讛讬 诇讟讜讘讛 讜讻讙讜谉 讝讻专谞讬 讬"讬 讘专爪讜谉 注诪讱 讗讬谉 诪讝讻讬专讬谉 讗讜转讜 讻诇诇.



诇砖讜谉 驻拽讬讚讛 讻讙讜谉 驻拽讜讚 驻拽讚转讬 讗转讻诐 讛专讬 讝讜 讻讝讻专讜谞讜转 讜讗祝 讜讬"讬 驻拽讚 讗转 砖专讛 专砖讗讬 诇讛讝讻讬专讜 讘驻住讜拽 砖诇 讝讻专讜谞讜转 讗注"驻 砖讛讜讗 诇砖讜谉 讬讞讬讚 讛讜讗讬诇 讜专讘讬诐 讬爪讗讜 诪砖诐 讜诪"诪 谞转驻砖讟 讛诪谞讛讙 砖诇讗 诇讛讝讻讬专 讻诇诇 讗诇讗 诇砖讜谉 讝讻讬专讛 讜讙讚讜诇讬 讛诪讞讘专讬诐 驻住拽讜 砖讛驻拽讬讚讜转 讗讬谞谉 讻讝讻专讜谞讜转 讻诇诇.



诪讬 讛讜讗 讝讛 诪诇讱 讛讻讘讜讚 讛专讗砖讜谉 讗讬谞讜 谞讞砖讘 诇驻住讜拽 砖诇 诪诇讻讬讜转 砖讗讬谞讜 讗诇讗 诇砖讜谉 砖讗诇讛 讗讘诇 讗讞专讜谉 讛讜讗讬诇 讜讻转讜讘 讘住讜驻讜 讬"讬 爪讘讗讜转 讛讜讗 诪诇讱 讛讻讘讜讚 住诇讛 讬讜爪讗 讘讜 讜讻谉 讘砖讗讜 砖注专讬诐 专讗砖讬讻诐 讛专讗砖讜谉 讜讛讗讞专讜谉 讜谞讗诪专 讘砖谞讬讛诐 讜讬讘讗 诪诇讱 讛讻讘讜讚.



砖谞讬 诪诇讻讬讜转 讛讗诪讜专讬诐 讘驻住讜拽 讗讬谞诐 讗诇讗 讻讗讞讚.



讝讻专讜谉 砖讬砖 注诪讜 转专讜注讛 讻讙讜谉 讝讻专讜谉 转专讜注讛 诪拽专讗 拽讚砖 讗讜诪专讛 注诐 讗讬讝讛 诪讛诐 砖讬专爪讛 讗讜 注诐 讝讻专讜谞讜转 讗讜 注诐 砖讜驻专讜转 讜诪讻讗谉 住诪讻讜 专讘讬诐 诇诪拽专讗 讛讗诪讜专 讘拽爪转 诪讞讝讜专讬诐 讜转拽注转诐 讘讞爪讜爪专讜转 讜讻讜' 讜谞讝讻专转诐 诇驻谞讬 讬"讬 讗诇讛讬讻诐 诇讗诪专讜 讘砖讜驻专讜转 讘讛砖诇讬诪讜 讘转讜专讛 讜讬砖 诪讜讞讬谉 诪爪讚 砖讗讬谞讜 讗诪讜专 讗诇讗 讘讞爪讜爪专讜转 讜讗讬谉 讘讝讛 讛讻专讞 讜诇讗 注讜讚 讗诇讗 砖讗祝 讘住驻专讬 讬专讗讛 讻讚注转 专讗砖讜谉 讜讻谉 诪诇讻讜转 砖讬砖 注诪讜 转专讜注讛 讻讙讜谉 讜转专讜注转 诪诇讱 讘讜 讗讜诪专讛 注诐 诪诇讻讬讜转 讗讜 注诐 砖讜驻专讜转 讗讬讝讛 砖讬专爪讛.



转专讜注讛 砖讗讬谉 注诪讛 讻诇讜诐 讻讙讜谉 讬讜诐 转专讜注讛 讬讛讬讛 诇讻诐 讗讜诪专讛 讘砖讜驻专讜转.



砖诪注 讬砖专讗诇 讬"讬 讗诇讛讬谞讜 讬"讬 讗讞讚 讜讬讚注转 讛讬讜诐 讜讛砖讘讜转 讗诇 诇讘讘讱 讗转讛 讛专讗转 诇讚注转 讻讬 讬"讬 讛讜讗 讛讗诇讛讬诐 讻诇诐 诪诇讻讬讜转 讛诐 讜专砖讗讬 诇讛讝讻讬专诐 讘诪拽讜诐 诪诇讻讜转 砖讛讗讞讚讜转 讛讜讗 拽讘诇转 注讜诇 诪诇讻讜转讜 讜砖讜诇诇转 讛诪诪砖诇讛 诪讻诇 讗讞专 讜讻讘专 谞转驻专住诐 讛诪谞讛讙 讘谞住讞 讘专讻讜转 讗诇讜 讜讘驻住讜拽讬诐 砖讘讛诐 讘住讚讜专 讛诪讞讝讜专讬诐 讗诇讗 砖讛讜住讬驻讜 讘讛诐 讘拽爪转 诪讞讝讜专讬诐 讬转专 诪注砖专讛 讜讗讬谉 讛讻专讞 讘讻讱 砖诇讗 讗诪专讜 砖诇讗 诇讛讜住讬祝 讗诇讗 砖诇讗 诇驻讞讜转.



讜诇注谞讬谉 诪讛 砖谞讛讙讜 诇讛讜住讬祝 讘砖诇砖 专讗砖讜谞讜转 讜讘拽爪转 砖诇砖 讗讞专讜谞讜转 讬砖 诪讜讞讬谉 讘讬讚 讛注讜砖讬诐 讜诪诪讛 砖讗诪专讜 砖诇讗 讬砖讗诇 讗讚诐 爪专讻讬讜 诇讗 讘砖诇砖 专讗砖讜谞讜转 讜诇讗 讘砖诇砖 讗讞专讜谞讜转 讗诇讗 砖谞转驻砖讟 讛诪谞讛讙 注诇 讻讱 讜讚注转谞讜 谞讜讟讛 诇讛转讬专 讛讜讗讬诇 讜爪专讻讬 专讘讬诐 讛诐 讜讻谉 砖讗讬谉 讛砖讗诇讛 讘爪专讻讬 讛讙讜祝 讗诇讗 讘爪专讻讬 讛谞驻砖 讜讗祝 讘诪住讻转 住讜驻专讬诐 讛讜讝讻专讜 拽爪转诐 讜讻讘专 讛讗专讻谞讜 讘讝讛 讘讞讘讜专 讛转砖讜讘讛.



讛诪砖谞讛 讛砖砖讬转 讛注讜讘专 诇驻谞讬 讛转讬讘讛 讜讻讜' 讻讜谞转 讛诪砖谞讛 诇讘讗专 讘讗讬讝讛 转驻诇讛 转讜拽注讬谉 注诇 住讚专 讘专讻讜转 讜讗诪专 砖讘转驻诇转 讛诪讜住祝 转讜拽注讬谉 讜讛讜讗 砖讗诪专 讛砖谞讬 诪转拽讬注 砖讛讬讛 诪谞讛讙诐 诇讛注诪讬讚 砖谞讬 讞讝谞讬诐 讗讞讚 诇转驻诇转 砖讞专讬转 讜讗讞讚 诇转驻诇转 诪讜住祝 讜讗注"驻 砖讛讬讛 专讗讜讬 诇讛拽讚讬诪诐 诪讟注诐 讝专讬讝讬谉 诪拽讚讬诪讬诐 诇诪爪讜转 驻讬' 讘讙诪' 讘砖注转 讛讚讞拽 砖讗谞讬 讜谞转驻专砖 讛注谞讬谉 讘转诇诪讜讚 讛诪注专讘 诪驻谞讬 诪注砖讛 砖讗讬专注 砖驻注诐 讗讞转 转拽注讜 讘专讗砖讜谞讛 驻讬' 讘砖讞专讬转 讜讛讬讜 讗讜讬讘讬诐 住讘讜专讬诐 注诇讬讛诐 讛诐 讘讗讬诐 讜注诪讚讜 注诇讬讛诐 讜讛专讙讜诐 转拽谞讜 砖讬讚讞讜 注讚 转驻诇转 诪讜住祝 讜诪转讜讱 砖讬专讗讜 讗讜转诐 注住讜拽讬诐 讘专讜讘 转驻诇讜转 讬讘讬谞讜 砖诪转讜专转 诪爪讜讛 讗谞讜 转讜拽注讬诐 讜诇砖讜谞诐 讘讝讛 讛砖转讗 诪讙讜 讚讗讬谞讜谉 讞诪讜谉 拽专讜 拽专讬讗转 砖诪注 讜诪爪诇讜 拽专讜 讗讜专讬转讗 讜转拽注讬谉 讗诪专讬谉 讘谞讬诪讜住讬讛讜谉 讗讬谞讜谉 注住拽讬谉 讜诪诪讛 砖转驻砖 讘诪砖谞讛 讝讜 诇砖讜谉 诪转拽讬注 诇讗 诇砖讜谉 转讜拽注 驻讬专砖讜 拽爪转 讙讗讜谞讬诐 砖讗讬谉 砖诇讬讞 爪讘讜专 专砖讗讬 诇转拽讜注 注诇 住讚专 讘专讻讜转 砖诪讗 讬讘讗 诇讬讚讬 讟专讚讗 讜诇讗 讬讻讜讬谉 诇讘讜 诇砖讜讘 诇转驻诇转讜 讜诪"诪 谞专讗讛 砖讗诐 讘拽讬 讘注爪诪讜 诇砖讜讘 诇转驻诇转讜 专砖讗讬 讜讻诪讜 砖讗诪专讜 讘讘专讻转 讻讛谞讬诐 讜讗诐 讛讘讟讞转讜 诇讬砖讗 讗转 讻驻讬讜 讜诇砖讜讘 诇转驻诇转讜 专砖讗讬 讜讘转拽讬注讜转 砖诪讬讜砖讘 诪"诪 讗讬谉 诇谞讜 注诇讬讜 讟注谞讛 讗诇讗 砖讻转讘讜 讛讙讗讜谞讬诐 砖讝讛 砖转讜拽注 诪讬讜砖讘 讛讜讗 专讗讜讬 砖讬转拽注 诪注讜诪讚.



讜讘砖注转 讛讛诇诇 讻讙讜谉 砖讗专 讬诪讬诐 讟讜讘讬诐 讛专讗砖讜谉 专"诇 讞讝谉 砖诇 砖讞专讬转 诪拽专讗 讗转 讛讛诇诇 讜讗诪专 诇砖讜谉 诪拽专讗 诪驻谞讬 砖讛讬讛 诪谞讛讙诐 砖砖诇讬讞 爪讘讜专 拽讜专讗 诪注讟 诪注讟 讜注讜谞讬谉 诇讜 讛爪讘讜专 注诇 讻诇 拽讜抓 讜拽讜抓 讻诪讜 砖讬转讘讗专 讘诪住讻转 住讜讻讛 诇"讞 讗' 讜诪诪讛 砖讗诪专 讘砖注转 讛讛诇诇 诇诪讚谞讜 诇驻讬 讚专讻谞讜 砖讗讬谉 讗讜诪专讬谉 讛诇诇 讘专"讛 讜讘讬讜诐 讛讻驻讜专讬诐 讜讟注诐 讛讚讘专 诪驻谞讬 砖讛讜讗 讝诪谉 讛讻谞注转 讛诇讘 讜诇讗 讝诪谉 砖讬专讛 讜讛讜讗 砖讗诪专讜 讚专讱 爪讞讜转 讗诪专 讛拽讘"讛 住驻专讬 讞讬讬诐 讜住驻专讬 诪转讬诐 驻转讜讞讬诐 诇驻谞讬 讜讬砖专讗诇 讗讜诪专讬诐 砖讬专讛.



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜.



讛诪砖谞讛 讛砖讘讬注讬转 砖讜驻专 砖诇 专"讛 讜讻讜' 讻讜谞转 讛诪砖谞讛 诇讘讗专 砖讗讬谉 诪讞诇诇讬谉 讬讜诐 讟讜讘 诪驻谞讬 转拽讬注转 砖讜驻专 讗祝 讘讗讬住讜专 讞讻诪讬诐 讜讗诪专 砖讗讬谉 诪驻拽讞讬谉 注诇讬讜 讗转 讛讙诇 讗诐 谞驻诇 诪驻讜诇转 注诇 讛砖讜驻专 讗注"驻 砖讗讬谉 讻讗谉 讗诇讗 讟诇讟讜诇 讚专讘谞谉 讜讗讬谉 诪注讘讬专讬谉 注诇讬讜 讗转 讛转讞讜诐 专"诇 诇讬诇讱 讞讜抓 诇转讞讜诐 诇讛讘讬讗讜 讗讜 诇砖诪注讜 讗驻讬诇讜 转讞讜诪讬谉 讚专讘谞谉 专"诇 讗诇驻讬诐 讗诪讛 讜诇讗 注讜诇讬谉 讘讗讬诇谉 讗诐 讛砖讜驻专 讘专讗砖 讛讗讬诇谉 讗注"驻 砖讗讬谉 讘注诇讬讬转讜 讗诇讗 讗讬住讜专 讞讻诪讬诐 诪讙讝专讛 砖诪讗 讬转诇讜砖 讜讗讬谉 专讜讻讘讬谉 注诇 讙讘讬 讘讛诪讛 讗诐 讛讬讛 讞讜诇讛 讜讗讬谉 讬讻讜诇 诇讬诇讱 讘专讙诇讬讜 讗注"驻 砖讗讬谉 讘讜 讗诇讗 讗讬住讜专 砖讘讜转 讜讛讜讗 砖诪讗 讬讞转讜讱 讝诪讜专讛 讜诇讗 砖讟讬谉 注诇 驻谞讬 讛诪讬诐 诇讛讘讬讗讜 讗诐 谞驻诇 诇转讜讻谉 讗注"驻 砖讗讬谉 讘讛 讗诇讗 讙讝专转 讞讻诪讬诐 砖诪讗 讬注砖讛 讞讘讬转 砖诇 砖讬讬讟讬谉 讜讗讬谉 讞讜转讻讬谉 讗讜转讜 讗诐 讗讬谉 诪诇讗讻转讜 谞讙诪专转 诇讗 讘讚讘专 砖讛讜讗 诪砖讜诐 砖讘讜转 讻讙讜谉 住讻讬谉 砖诪诇讗讻转讜 诇讛讬转专 讜诇讗 讘讚讘专 砖讛讜讗 诪砖讜诐 诇讗讜 讻讙讜谉 诪讙诇 砖诪诇讗讻转讜 诇讗讬住讜专 讜讬"诪 讘讛驻讱 住讻讬谉 讘诇讗讜 诪驻谞讬 砖讗讬谉 讻讗谉 砖谞讜讬 砖讛专讬 讚专讻讜 讛讜讗 诇讞转讻讜 讘讜 讜讛诪讙诇 诪砖讜诐 砖讘讜转 诪驻谞讬 砖讗讬谉 讚专讻讜 诇讞转讻讜 讘讜 讜诇砖谞讬讛诐 诇讗 诇讗讜 讚讜拽讗 讗诇讗 讗讬住讜专 讞诪讜专 讻注讬谉 诇讗讜 讗讘诇 讗诐 专爪讛 诇转转 讘转讜讻讜 诪讬诐 讗讜 讬讬谉 讗讜 讞讜诪抓 讻讚讬 诇爪讞爪讞讜 专"诇 讻讚讬 砖讬讛讗 讛拽讜诇 爪诇讜诇 讬转谉 砖讗讬谉 爪讚 转拽讜谉 讘讻讱 讜诪讬 专讙诇讬诐 诪讬讛讗 讗住讜专 诪驻谞讬 讛讻讘讜讚 讻讱 驻讬专砖讜讛讜 讘讙诪' 讜讟注诐 讗讬住讜专 诪诇讗讻讛 砖讛讝讻专谞讜 讘讜 驻讬' 讘讙诪' 讛讜讗讬诇 讜讬讜诐 讟讜讘 注砖讛 讜诇讗 转注砖讛 讜砖讜驻专 讗讬谉 讘讜 讗诇讗 注砖讛 讛专讬 讗祝 诪诇讗讻讛 讻讝讜 专"诇 砖诇 讗讬住讜专 住讜驻专讬诐 谞讚讞讬转 诪驻谞讬 讛讬讜诐 讟讜讘 讜诪"诪 诪诇讗讻讛 讛讗住讜专讛 诪谉 讛转讜专讛 讗祝 讘诇讗 转注砖讛 讙专讬讚讗 讛讬转讛 谞讚讞讬转 砖讗讬谉 注砖讛 讚讜讞讛 诇讗 转注砖讛 讗讗"讻 诪转拽讬讬诐 讛注砖讛 讘砖注转 注拽讬专转 讛诇讗讜 讜讗祝 讘讝讜 讬砖 诇转诪讜讛 讛讗讬讱 注砖讛 讜诇讗 转注砖讛 砖诇 住讜驻专讬诐 讚讜讞讛 注砖讛 讙诪讜专 砖诇 转讜专讛 讗诇讗 砖讛注诪讬讚讜 讚讘专讬讛诐 讘讛专讘讛 诪拽讜诪讜转 讘诪拽讜诐 转讜专讛 讜讻诇 砖讻谉 讘诪拽讜诐 砖讬砖 诇讞讜砖 诇讘讗 诇讬讚讬 讗讬住讜专 转讜专讛 讻诪讜 砖讘讬讗专谞讜 讘讙讝专转 砖诪讗 讬注讘讬专谞讜.



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜.



讛诪砖谞讛 讛砖诪讬谞讬转 讗讬谉 诪注讻讘讬谉 讗转 讛转讬谞讜拽讜转 诪诇转拽讜注 驻讬' 讘讬讜诐 讟讜讘 砖诇 专"讛 讜讗注"驻 砖讗讬谉 讘转拽讬注转诐 诪爪讜讛 讛讜讗讬诇 讜住讜驻诐 诇讛讬讜转 讘谞讬 讞讜讘讛 诪讜转专 讗讘诇 谞砖讬诐 诪讬讛讗 讛讜讗讬诇 讜讗讬谞谉 讘讗讜转 诇讻诇诇 讞讜讘讛 诇注讜诇诐 驻讬' 讘讙诪' 砖讗住讜专 讜讻谉 诪讜转专 诇谞讜 诇讛转注住拽 注诐 讛拽讟谞讬诐 诇诇诪讚诐 讜讻谉 讛诇讻讛 讜驻讬' 讘讙诪' 砖讗祝 讘砖讘转 诪讜转专 诇转讬谞讜拽讜转 诇转拽讜注 讗诐 讛讙讬注 诇讞谞讜讱 讜讛讜讗 诇驻讬 注谞讬谉 讛讘谉 讜诇诪讜讚讜 讘转拽讬注讛 讛讜讗讬诇 讜住专讱 诪爪讜转 转拽讬注讛 注诇讬讛诐 讜驻专砖讜讛 讘转诇诪讜讚 讛诪注专讘 讚讜拽讗 讘砖讘转 砖诇 专"讛 讜讻谉 拽爪转 讙讗讜谞讬诐 讛注诪讬讚讜讛 讘诪拽讜诐 砖转讜拽注讬谉 讘讜 讘砖讘转 讜谞专讗讬谉 讚讘专讬讛诐 讜讬砖 诪讬 砖驻讬' 讘讛驻讱 诇讜诪专 砖讗诐 讛讙讬注讜 诇讞谞讜讱 讗住讜专讬谉 诇转拽讜注 讘砖讘转 讛讗 讗诐 诇讗 讛讙讬注讜 诪讜转专讬谉 讗祝 讘砖讘转 讗诇讗 砖讘转诇诪讜讚 讛诪注专讘 谞专讗讛 讻讚注转 专讗砖讜谉 讜讗注"驻 砖拽讟谉 讗讜讻诇 谞讘诇讜转 讗讬谉 讘讬转 讚讬谉 诪爪讜讜讬谉 诇讛驻专讬砖讜 讟注诐 讛讚讘专 诪驻谞讬 砖讗讬谉 讻讗谉 讛诪讬讬讛 讜驻专住讜诐 讻诇 讻讱 讜讘讬讜诐 讟讜讘 诪讬讛讗 讘讬谉 讻讱 讜讘讬谉 讻讱 诪讜转专讬谉 讜讛诪转注住拽 讗讜 讛砖讜诪注 诪诪谞讜 诇讗 讬爪讗 讻诪讜 砖讛转讘讗专.



讝讛讜 讘讬讗讜专 讛诪砖谞讛 讜讻谉 讛诇讻讛 讜诪讛 砖讘讗 注诇讬讛 讘讙诪专讗 讻讱 讛讜讗:





诪讛专砖"讗 - 讞讬讚讜砖讬 讗讙讚讜转

专"讬 讗讜诪专 讗讬谞谉 讻讝讻专讜谞讜转 讻讜' 讬砖 诇讚拽讚拽 诪"讟 讚专"讬 讗讬 诪砖讜诐 讚讘注讬谞谉 讻讚讻转讬讘 诇砖讜谉 讝讻专讜谉 讛讗 讙讘讬 诪诇讻讬讜转 讚讚专砖讬谞谉 诇讬讛 诪讗谞讬 讛' 讗诇讛讬讻诐 诇讗 讛讜讛 诪诪砖 讻讚讻转讬讘 讜讬"诇 讗祝 砖诇砖讜谉 讝讻讬专讛 讜驻拽讬讚讛 谞讗诪专讜 讘讞讚 诇讬砖谞讗 讜注谞讬谉 诪砖诪注讜转 讗讞讚 诪"诪 讛诐 诪砖转谞讬诐 拽爪转 砖诪诇转 驻拽讬讚讛 讛讜谞讞 讘驻拽讬讚讜转 注谞讬谉 诪讛 讘讝诪谉 诪讛 讻诪讜 讜讘讬讜诐 驻拽讚讬 讜讙讜' 讜诪讛 转注砖讜 诇讬讜诐 驻拽讜讚讛 讜讙讜' 讜讛专讘讛 讻诪讜讛讜 砖驻讬专讜砖 讻讜诇诐 注诇 注谞讬谉 讛砖诪讜专 讜驻拽讜讚 诇讝诪谉 诪讛 讗讘诇 诪诇转 讝讻讬专讛 讘讚讘专 砖讬讝讻讜专 转诪讬讚 讘诇讬 砖讬拽讘注 诇讜 讝诪谉 讻诪讜 讜讝讛 讝讻专讬 诇讚讜专 讚讜专 讜讙讜' 诇讝讻专讜谉 诇驻谞讬 讛' 转诪讬讚 讜讙讜' 讝讻讜专 讜讗诇 转砖讻讞 讜讙讜' 讜诇讝讛 讗"专 讬讛讜讚讛 讗讬谉 诇谞讜 诇讜诪专 讘转驻诇转 专"讛 讻"讗 讝讻专讜谞讜转 讻诇砖讜谉 讛诪拽专讗 讝讻讬专讛 讻讚讬 砖讬注诇讛 讝讻专讜谞讜转讬谞讜 诇讟讜讘讛 讜诇专爪讜谉 诇驻谞讬 讛' 转诪讬讚 讻讚讗诪专讬谞谉 (诇注讬诇 讟讝.) 讝讻专讜谞讜转 砖讬注诇讛 (讝讻专讜谞讜转讬谞讜) [讝讻专讜谞讬讻诐] 诇讟讜讘讛 讜拽"诇:


专讗砖讜谞讛 讘' 砖谞讬讛 讙' 讻讜'. 讘住驻专 转讛诇讬诐 砖诇驻谞讬谞讜 专讗砖讜谞讛 讛诐 讘' 驻住讜拽讬诐 讜砖谞讬讛 讙"讻 讘' 驻住讜拽讬诐 讜拽专讗讛 专讗砖讜谞讛 讜砖谞讬讬讛 讘诇砖讜谉 讬讞讬讚 讜爪"诇 讚砖讗讜 砖注专讬诐 讜讙讜' 拽诪讗 注诐 讛谞诪砖讱 诇讜 驻住讜拽 诪讬 (讛讜讗) 讝讛 诪诇讱 讜讙讜' 拽讞砖讬讘 讻讞讚讗 讜讻谉 砖讗讜 砖注专讬诐 讜讙讜' 砖谞讬转 注诐 驻住讜拽 诪讬 讛讜讗 讝讛 诪诇讱 讜讙讜' 讛谞诪砖讱 诇讜 讞砖讬讘 谞诪讬 讻讞讚讗 讜诪讬讛讜 拽"拽 诇专' 讬讛讜讚讛 讚诪讬 讛讜讗 讝讛 诪诇讱 讜讙讜' 诇讗 拽讞砖讬讘 诪诪谞讬谞讗 讘讬谉 讘专讗砖讜谞讛 讘讬谉 讘砖谞讬讬讛 诇讗 讛"诇 诇诪驻诇讙讬 讗诇讗 讘诪讬 讛讜讗 讝讛 诪诇讱 讛讻讘讜讚 讜讙讜' 讚诇讗讜 诪诪谞讬谞讗 讚讬' 诪诇讻讬讜转 讛谉 讜诪讛 诇讛诐 诇讛讝讻讬专 讚讛讬讜 砖转讬诐 讜砖诇砖 讗讜 讗讞讚 讜砖诇砖 注诐 讛诪诇讻讬讜转 讚讻转讬讘讬 讘讛谞讛讜 拽专讗讬 讜讬"诇 讚诪讬 讛讜讗 讝讛 诪诇讱 讛讻讘讜讚 讜讙讜' 诇讞讜讚 讜讚讗讬 (讚讛谞讬) 谞诪讬 诪诪谞讬谉 诪诇讻讬讜转 讛讜讗 讗驻讬诇讜 诇专讘讬 讬讛讜讚讛 讗诐 讗诪专讜 注诐 砖讗专 驻住讜拽讬 诪诇讻讬讜转 讚讻转讬讘讬 讘讻转讜讘讬诐 讗诇讗 讘讗诪专讜 讜讬讘讗 诪诇讱 讛讻讘讜讚 讜讗讜诪专 讘转专讬讛 诪讬 讛讜讗 讝讛 诪诇讱 讜讙讜' 讛讜讛 诇讬讛 驻讬专讜砖讗 讚讬讘讗 诪诇讱 讛讻讘讜讚 砖讛讜讝讻专 诇注讬诇 讜诪砖"讛 诇讗讜 诪诪谞讬谞讗 讛讜讗 讚专"诇 讚诪诇讱 讛讻讘讜讚 砖讛讝讻讬专 诇讗 转讬诪讗 讚讛讬讬谞讜 砖诇诪讛 砖讘讗 诇驻转讜讞 讛砖注专讬诐 讻诪驻讜专砖 讘诪住讻转 诪讻讜转 讗讘诇 诪讬 讝讛 诪诇讱 讛讻讘讜讚 讛' 注讝讜讝 讜讙讜' 讜讻谉 讘砖谞讬讬讛 诪讬 讛讜讗 讝讛 讜讙讜' 讛' 爪讘讗讜转 讜讙讜' 讜诪砖"讛 诇讗 驻诇讬讙讬 讗诇讗 讘讛讻讬 讘砖转讬诐 讜砖诇砖 讗讜 讗讞转 讜砖转讬诐 讜讚讜"拽:


讜砖讜讬谉 讘诪诇讱 讗诇讛讬诐 讜讙讜' 讬砖讘 注诇 讻住讗 讜讙讜' 砖讛讜讗 讗讞讚 讻讜'. 谞专讗讛 诪砖讜诐 讚讛讗讬 诪讝诪讜专 诪砖转注讬 讻讜诇讛 讘诪注砖讬诐 讚专"讛 讻诪"砖 注诇讛 讗诇讛讬诐 讘转专讜注讛 讛' 讘拽讜诇 砖讜驻专 讗诪专 讙讘讬 转专讜注讛 诇砖讜谉 讗诇讛讬诐 砖讛讜讗 诪讚转 讛讚讬谉 讜讙讘讬 拽讜诇 砖讜驻专 砖讛讬讗 转拽讬注讛 讛驻砖讜讟讛 讗诪专 诪讚转 讛专讞诪讬诐 讛' 讜讗诪专 专诪讝 讘专"讛 注诇讛 讗诇讛讬诐 讙诐 讘讝讛 讚讘讻诇 讛砖谞讛 讝诪专讜 诇讗诇讛讬谞讜 讜讘专"讛 讝诪专讜 诇诪诇讻谞讜 讚讘诪拽讜诐 讛讗诇 讛拽讚讜砖 讗讜诪专 讛诪诇讱 讛拽讚讜砖 讜讘诪拽讜诐 讛讗诇 讛诪砖驻讟 讗讜诪专 讛诪诇讱 讛诪砖驻讟 讜诪驻专砖 诇讛 讚诇讗讜 诪诇讻谞讜 讘诇讞讜讚 讛讜讛 讘专"讛 讗诇讗 诪诇讱 讛讜讗 注诇 讻诇 讛讗专抓 诇讚讜谉 讻诇 讛注讜诇诐 讜诇讛讻讬 讗诪专 专"讬 讚讝诪专讜 诇诪诇讻谞讜 诇讗 讞砖讬讘 诪讛诪诇讻讬讜转 讻驻专砖"讬 讚讘专"讛 讛讜讗 诪诇讱 (讗诇讛讬诐) 注诇 讻诇 讛注讜诇诐 讜讛讜住讬祝 讘讝讛 诪诇讱 注诇 讻诇 讙讜讬诐 讬砖讘 注诇 讻住讗 讜讙讜' 诇讚讜谉 讛讗讜诪讜转 讜诇讛讻讬 讛"讗 讚讬砖讘 注诇 讻住讗 讙讜' 讛讜讗 讘诪拽讜诐 诪诇讱:


砖讘转讜谉 讝讻专讜谉 转专讜注讛 讻讜' 专"讬 讗讜诪专 讗讬谞讜 讗讜诪专讛 讗诇讗 注诐 讛讝讻专讜谞讜转 讻讜' 讜转专讜注转 诪诇讱 讘讜. 讘讻诇 讛谞讬 讙' 驻诇讜讙转讜转 驻专砖"讬 讚讟注诪讗 讚专"讬 讚转专讜注讛 诇讗讜 诇砖讜谉 砖讜驻专 讛讜讗 讻讜' 注"砖 讜拽"拽 讚讗"讻 诇讗 讛"诇 诇诪驻诇讙 讗诇讗 讘讛讱 讞讚讗 讚注讬拽专 诪诇转讗 讘讬讜诐 转专讜注讛 讬讛讬讛 诇讻诐 讗讬 讛讜讛 转专讜注讛 讻诪讜 砖讜驻专 讜诇讜诇讬 驻专砖"讬 谞专讗讛 讚讙讘讬 讝讻专讜谉 转专讜注讛 讘讛讗 驻诇讬讙 专"讬 诪讟注诪讗 讻讬讜谉 讚讻讘专 讗诪专 驻住讜拽 讝讛 讘讝讻专讜谞讜转 讗讬谞讜 注讜诇讛 诇砖讜驻专讜转 讜讻谉 讙讘讬 讜转专讜注转 诪诇讱 讘讜 驻诇讬讙 谞诪讬 诪讛讗讬 讟注诪讗 讻讬讜谉 讚讻讘专 讗讜诪专讜 讘诪诇讻讬讜转 讗讬谞讜 注讜诇讛 诇讜 诇砖讜驻专讜转 诪讬讛讜 拽"拽 讘讛讱 讘转专讬讬转讗 讚讬讜诐 转专讜注讛 讬讛讬讛 讜讙讜' 讗诪讗讬 住讘专 专' 讬讛讜讚讛 讚诇讗 讛讜讬 讻砖讜驻专讜转 讚讛讗 讘拽专讗 讙讘讬 专"讛 诇讗讜 砖讜驻专 讻转讬讘 讗诇讗 转专讜注讛 讜讬"诇 讻讬讜谉 讚诪讙"砖 诪讬讜讘诇 讬诇驻讬谞谉 诇拽诪谉 讚讘注讬 专"讛 砖讜驻专 讬砖 诇讛讝讻讬专 砖讜驻专 讜诇讗 转专讜注讛 讻讚讻转讬讘 讚诪诇转 转专讜注讛 诪讜专讛 注诇 诪讚转 讛讚讬谉 诪诇砖讜谉 砖讘专 讜讗讚讻讜专讬 专转讞讗 讘专"讛 诇讗 诪讚讻专讬谞谉 讻讚讗诪专讬谞谉 诇注讬诇:


讜转专讜注转 诪诇讱 讘讜 讜讬讛讬 讘讬砖讜专讜谉 诪诇讱 讛' 讬诪诇讜讱 诇注讜诇诐 讜讙讜'. 讻"讛 讘讻诇 讛住驻专讬诐 讜讻转讘 讛专"谉 讛转诇诪讜讚讗 诇讗 拽驻讬讚 诇诪谞拽讟 讻住讚专 砖讻转讜讘讬谉 讘转讜专讛 讗讘诇 讘转驻诇讛 爪专讬讱 诇讛讝讻讬专 讻住讚专 砖讻转讜讘讬谉 讘转讜专讛 讛' 讬诪诇讜讱 诇注讜诇诐 讜注讚 讜讙讜' 诪拽讜讚诐 诪讬讛讜 讬砖 诇转转 讟注诐 注诇 讛转诇诪讜讚 砖谞拽讟 讛' 讬诪诇讜讱 诇注讜诇诐 讜讙讜' 讘住讜祝 讜谞专讗讛 注诇 驻讬 讛讻讜讜谞讛 砖诪诇讱 诪讜专讛 注诇 讛讗讞讚讜转 讘讻"诪 讜诇讻讱 诇讚注转 专' 讬讛讜讚讛 诇注讬诇 诪诇讻谞讜 诇讗 拽讞砖讬讘 讚诇讗 讗诪诇讬讻转讬讛 专拽 注诇 讗讜诪讛 讗讞转 讜讘专"讛 讬砖 诇谞讜 诇讜诪专 讻讬 讛讜讗 诪诇讱 讗讞讚 诪诇讱 诪诇讻讬 讛诪诇讻讬诐 讜诪诇讱 注诇 讻诇 讛讗专抓 讜讝讗转 讛讻讜讜谞讛 诪驻讜专砖转 讟驻讬 讘讛' 讬诪诇讜讱 诇注讜诇诐 讜注讚 讜诇讻讱 诪住讬讬诐 讘讬讛 讜讗谞谉 讚诪住讬讬诪讬谞谉 讘诪诇讻讬讜转 讘砖诪注 讬砖专讗诇 讜讙讜' 讛' 讗讞讚 砖讛讜讗 讘诪拽讜诐 诪诇讻讜转 诇专' 讬讜住讬 注"驻 讻讜讜谞讛 砖讗诪专谞讜 讚诪驻讜专砖 讘讬讛 讗讞讚讜转 诪诇讻讜转讜 讜讗讬谉 爪专讬讱 诇住讬讬诐 讘讛' 讬诪诇讜讱 诇注讜诇诐 讜注讚 讜诇讻讱 讛拽讚讬诪讜 讘住讚专 转驻诇讜转 砖诇谞讜 讜注讜讚 谞专讗讛 讘讝讛 注"驻 诪"砖 讘讬讘诪讜转 驻' 讛讞讜诇抓 讗拽专讗 讜讬讙讘讛 讛' 爪讘讗讜转 讘诪砖驻讟 讜讛讗诇 讜讙讜' 注"砖:


讻讬 讛' 讛讜讗 讛讗诇讛讬诐 讗讬谉 注讜讚 诪诇讘讚讜 讻讜'. 注"驻 砖讗诪专谞讜 砖讝讛 诪讜专讛 注诇 讗讞讚讜转 诪诇讻讜转讜 讜讻谉 讗讬谉 注讜讚 诪诇讘讚讜 讜讙讜' 讜专' 讬讛讜讚讛 驻诇讬讙 讙诐 讘讛' 讗讞讚 砖讗讬谞讜 讘诪拽讜诐 诪诇讻讜转 讚讘注讬 诇砖讜谉 诪诇讻讜转 诪诪砖 讜讛讜讗 诪讘讜讗专 砖讛诪诇讻讬讜转 讝讻专讜谞讜转 讜砖讜驻专讜转 讛诐 谞讙讚 讙' 讛注讬拽专讬诐 砖讛诐 诪爪讬讗讜转 讛砖诐 讜转讜专讛 诪谉 讛砖诪讬诐 讜砖讻专 讜注讜谞砖 诪诇讻讬讜转 砖转诪诇讬讻讜谞讬 注诇讬讻诐 讜讻诇 驻住讜拽讬 诪诇讻讬讜转 诪讜专讬诐 注诇 诪爪讬讗讜转讜 讜讗讞讚讜转讜 讝讻专讜谞讜转 砖讬注诇讛 讝讻专讜谞讬谞讜 诇讟讜讘讛 讘砖讻专 讟讜讘 砖讛讛驻讱 讘注讜谞砖 讜讻诇 驻住讜拽讬 讝讻专讜谞讜转 诪讜专讬诐 注"讝 砖讜驻专讜转 注诇 注讬拽专 转讜专讛 诪谉 讛砖诪讬诐 讘拽讜诇 砖讜驻专 讻诪讜 砖诪讜专讬诐 注"讝 讛驻住讜拽讬诐 讜转讞诇转 驻专砖转 讛讗讝讬谞讜 诪讜专讛 注"讝 砖讛转讞讬诇 讘转讜专讛 诪谉 讛砖诪讬诐 讛讗讝讬谞讜 讛砖诪讬诐 砖讛讬转讛 讛转讜专讛 诪转讞诇转讜 讜转砖诪注 讛讗专抓 讗讞专讬 砖谞转谞讛 诇砖诐 讜讗诪专 砖讗诇 转转诪讛 讘讚讘专 砖谞讬转谉 讘砖诪讬诐 砖讬讛讬讛 诪砖诐 谞讬转谉 注诇 讛讗专抓 讛专讬 专讗讛 讬注专讜祝 讻诪讟专 诇拽讞讬 砖讛讜讗 讛诪讟专 讘讗 诪诪讬诐 注诇讬讜谞讬诐 砖注诇 讛砖诪讬诐 讜谞讬转谉 注诇 讛讗专抓 诇讞讬讜转 讛讙讜驻讜转 讻谉 讛转讜专讛 谞讬转谞转 诪谉 讛砖诪讬诐 注诇 讛讗专抓 诇讞讬讜转 讛讙讜驻讜转 讜注讚"讝 转驻专砖 砖讗诪专 讬砖注讬讛 讻讗砖专 讬专讚 讛讙砖诐 讜讛砖诇讙 诪谉 讛砖诪讬诐 讙讜' 讻谉 讬讛讬讛 讚讘专讬 讗砖专 讬爪讗 诪驻讬 讙讜' 讜注诇 注讬拽专 诪爪讬讗讜转 讛砖诐 讗诪专 讻讬 砖诐 讛' 讗拽专讗 讙讜' 诇驻讬 砖讬砖 诇讗讚诐 诇讛讗诪讬谉 讘诪爪讬讗讜转 讛砖诐 讘拽讘诇讛 注诇 驻讬 讛转讜专讛 讜注讜讚 谞讜住祝 诇讛砖讬讙 讘砖讻诇讜 诪爪讬讗讜转 讛砖诐 讜讞讬讚讜砖 注讜诇诐 讻诪驻讜专砖 讘驻住讜拽 讛诇讗 讬讚注转 讗诐 诇讗 砖诪注转 讙讜' 讻诪"砖 驻"拽 讚转注谞讬讜转 注"讻 讗谞讬 讗拽专讗 诇讻诐 讘转讜专讛 诪爪讬讗讜转 讛砖诐 讜讞讬讚讜砖 注讜诇诐 讘专讗砖讬转 讘专讗 讗诇讛讬诐 讜讙讜' 讚讛讬讬谞讜 讘拽讘诇讛 讗讘诇 讗转诐 转讜住讬驻讜 讘讝讛 讜讛讘讜 讙讜讚诇 诇讗诇讛讬谞讜 诇讬讚注 讝讛 讘诪讜驻转 讜讬讚讬注转 讛砖讻诇 讜讛讬讬谞讜 讛爪讜专 转诪讬诐 驻注诇讜 讻讬 诪爪讚 驻注讜诇转讜 砖讘注讜诇诐 讬砖 诇讛砖讬讙 诪爪讬讗讜转讜 讜讗讞讚讜转讜 讜注诇 注讬拽专 砖讻专 讜注讜谞砖 讗诪专 讻讬 讻诇 讚专讻讬讜 诪砖驻讟 讗诇 讗诪讜谞讛 讙讜' 讻诪驻讜专砖 驻"拽 讚转注谞讬转 注"砖:


诪驻谞讬 诪讛 讗讬谉 讬砖专讗诇 讗讜诪专讬诐 砖讬专讛 诇驻谞讬讱 讘专"讛 讻讜' 诪驻讜专砖 驻' 讗讬谉 谞注专讻讬谉 讚讛讬讛 专讗讜讬 诇讜诪专 砖讬专讛 讘专"讛 讜讘讬讛"讻 讚讗拽专讬 诪讜注讚 讜拽讚讜砖 讘注砖讬讬转 诪诇讗讻讛 讗讬 诇讗讜 讛讗讬 讟注诪讗 讗驻砖专 诪诇讱 讬讜砖讘 讻讜' 讜注"砖 讘转讜住' 讜讘讞讚讜砖谞讜 砖诐:





专砖"砖

讙诪专讗 讜讻转讬讘 讛' 爪讘讗讜转 讬讙谉 注诇讬讛诐. 注讟"讗. 讜诪讚讘专讬讜 谞专讗讛 讚住讜讘专 砖讝讛讜 住讬驻讗 讚拽专讗 讚诇注讬诇 讜讘讗诪转 讛讜讗 转讞诇转 驻住讜拽 砖讗讞专讬讜. 讜拽"拽 诪讛 砖讗谞讜 讗讜诪专讬诐 讗讜转讜 讘住讚专 砖讜驻专讜转 讜驻住拽讬谞谉 讘讗诪爪注 驻住讜拽. 讜诇注谞讬谉 拽讜砖讬讬转 讛讟"讗 讬"诇 诪砖讜诐 讚讗讬谉 诪驻讜专砖 讘拽专讗 讚讛讛转拽注讛 讛讬讗 诇专注讛 诇讻谉 诪讘讬讗 讛拽专讗 砖讗讞专讬讜 讚讛' 爪讘讗讜转 讬讙谉 注诇讬讛诐 诪讚谞爪专讻讜 诇讛讙谞讛 诪讻诇诇 讚讛讜讗 诇专注讛:



讙诪' 砖诐 讗诇讗 诪诇讻讬讜转 转诇转 讛讜讗 讚讛讜讜讬讬谉 讻讜' 讜讬讛讬 讘讬砖讜专讜谉 诪诇讱. 注诪砖"讻 讘讛砖诪讟讛 讘住讜祝 砖诪讜转 专讘讛 讘诪"转 讚讘专 谞讻讜谉 讘讝讛 讘住"讚:



专砖"讬 讚"讛 讘砖注转 讙讝讛"诪 砖谞讜. 砖砖 砖注讜转 诇拽抓 转驻诇转 砖讞专讬转. 诇讻讗讜专讛 讻转讘 砖诇讗 讻讛诇讻讛 讚讛讗 驻住拽讬谞谉 讘讘专讻讜转 (讻讝) 讻专"讬 讚注讚 讚' 砖注讜转 讜注讬' 讘砖讜"注 专"住 驻"讟:





注专讜讱 诇谞专

讘讙诪专讗 讜讻转讬讘 讛' 爪讘讗讜转 讬讙谉 注诇讬讛诐: 讛讟"讗 讚拽讚拽 诇注谞讬谉 诪讛 诪讘讬讗 驻住讜拽 讝讛 讜诇注谞"讚 讬"诇 诪砖讜诐 讚讘砖讗专 驻住讜拽讬诐 砖诪讘讬讗 诪驻讜专砖 讚讗讬讬专讬 讘驻讜专注谞讜转 讗讛"注 讗讘诇 讘讛讱 驻住讜拽 讜讛' 讗诇讛讬诐 讘砖讜驻专 讬转拽注 诇讗 讻转讬讘 诪驻讜专砖 讚讗讬讬专讬 讘讗讜讛"注 讜诇讻谉 诪讬讬转讬 诪讛 砖讻转讜讘 讗讞专讬讜 讜讛' 爪讘讗讜转 讬讙谉 注诇讬讛诐 讚讛讬讬谞讜 注诇 讬砖专讗诇 诪讻诇诇 讚驻住讜拽 讚诇驻谞讬讜 讘驻讜专注谞讜转 讚讗讜讛"注 诪讬讬专讬:



讗讬谞谉 讻讝讻专讜谞讜转: 讛诪讛专砖"讗 讞"讗 讻转讘 讛讟注诐 讚驻拽讬讚讛 讛讜讗 讚讘专 砖讘讗 诪注转 诇注转 讚讜拽讗 诪讛 砖讗讬谉 讻谉 讝讻讬专讛 砖讛讜讗 诇注讜诇诐 讘诇讬 讛驻住拽 讜诇注谞"讚 爪"注 砖讛专讬 讻转讬讘 讜转驻拽讚谞讜 诇讘拽专讬诐 讜讛讜讗 讘诇讬 讛驻住拽 讻谞专讗讛 诪住讬驻讗 讚拽专讗 讚讻转讬讘 诇专讙注讬诐 转讘讞谞谞讜 讜讻谉 讗讬驻讻讗 诇注谞讬谉 讝讻讬专讛 讚讻转讬讘 讝讻讜专 讗转 讗砖专 注砖讛 诇讱 注诪诇拽 讜讚讬 讗诐 诪讝讻讬专 驻注诐 讗讞转 讘砖谞讛 讜诇注谞"讚 讬砖 诇讜诪专 讚讟注诪讬' 讚专' 讬讛讜讚讛 讚住"诇 讚讗讬谞讛 讻讝讻专讜谞讜转 讚住"诇 讚驻拽讬讚讛 讗讬谞讜 讝讻专讜谉 诪诪砖 讗诇讗 注讬讜谞讬 讘注诇诪讗 讻讚讗诪专讬谞谉 诇注讬诇 (讚祝 讟"讝) 讜诇讻谉 讙讘讬 砖专讛 讻转讬讘 讗讞专 讜讛' 驻拽讚 讗转 砖专讛 讜讬注砖 讛' 诇砖专讛 讻讗砖专 讚讬讘专 讚讙讝"讚 诇讗 讛讬讛 讘注转 讛驻拽讬讚讛 讗诇讗 讗讞专 讛驻拽讬讚讛 讻诪讜 砖讻转讘转讬 诇注讬诇 讜诇讻谉 讻诇 诪拽讜诐 砖讛驻拽讬讚讛 讛讬讗 讬讜转专 诪注讬讜谉 讘注诇诪讗 讗诇讗 讝讻讬专讛 诪诪砖 讻驻诇 讛讻转讜讘 讻讚讻转讬讘 驻拽讜讚 讬驻拽讜讚 讗诇讛讬诐 讗转讻诐 驻拽讚 驻拽讚转讬 讗转讻诐 讜讻谉 驻拽讚转讬 讗转 讗砖专 注砖讛 诇讱 注诪诇拽 住讬讬诐 讜注转讛 诇讱 讜讛讻讬转 讜讙讜' 驻讬' 讗讞专 砖注诇讛 诇注讬讜谉 讘注诇诪讗 诇驻谞讬 讙讝专转讬 注转讛 砖转诇讱 讜转讻讛 讗转 注诪诇拽:



讻讬讜谉 讚讗转讬 专讘讬诐 诪谞讬讛: 诇注谞"讚 驻讬' 专讘讬诐 讛讜讗 讻诇 讬砖专讗诇 讚讜拽讗 讜诇讻谉 讜讬讝讻讜专 讗诇讛讬诐 讗转 专讞诇 讗注"讙 讚诪讝讻讬专讛 讝讜 讘讗讜 砖谞讬 砖讘讟讬诐 讗驻专讬诐 讜诪谞砖讛 注诐 讻诇 讝讛 讗讬谉 诇讜诪专 诇讝讻专讜谞讜转 讚诇讗 诪拽专讬 专讘讬诐 讘注谞讬谉 讝讛 讗驻讬诇讜 诇专' 讬讜住讬:



讝诪专讜 诇诪诇讻谞讜: 专砖"讬 驻讬专砖 讚专' 讬讛讜讚讛 诇讗 讞砖讬讘 诇讬讛 讚诇讗 讗诪诇讬讻转讬讛 讗诇讗 注诇 讗讜诪讛 讗讞转 讜拽"诇 讚讗"讻 拽专讗 讚讛' 讗诇讛讬讜 注诪讜 讜转专讜注转 诪诇讱 讘讜 讙"讻 诇讬讻讗 诪诇讻讜转 讚讛讗 讘讝讛 讙"讻 讗诪诇讬讻转讬讛 专拽 注诇 讬砖专讗诇 讜讘讛讗 专' 讬讛讜讚讛 注爪诪讜 住"诇 诇拽诪谉 讚讛讜讬 诪诇讻讜转 讜讻谉 注"讻 住"诇 讙"讻 讚讜讬讛讬 讘讬砖讜专讜谉 诪诇讱 讛讜讗 诪诇讻讜转 讚讗诇"讻 诇讗 诪砖讻讞转 讙' 诪诇讻讬讜转 诇专' 讬讛讜讚讛 讘转讜专讛 讜讛专讬 讘讝讛 讻转讬讘 讘讬砖讜专讜谉 诪诇讱. 讜专讗讬转讬 讘讟"讗 砖讛拽砖讛 讙"讻 注诇 驻讬' 专砖"讬 诪讛讗 讚讗诪专讬谞谉 诇注讬诇 讚讘讞诪讛 砖驻讜讻讛 讗诪诇讜讱 注诇讬讻诐 诇讬讻讗 诪诇讻讜转 诪砖讜诐 讚驻讜专注谞讜转 讛讜讗 讜诇"诇 讟注诐 讝讛 转讬驻讜拽 诇讬讛 讚诇讗 讗诪诇讬讱 专拽 注诇 讬砖专讗诇 讜转讬专抓 讚讛讱 讟注诪讬' 爪专讬讱 诇诪讗谉 讚诇讗 住"诇 讻专' 讬讛讜讚讛 讜转讬诪讗 讚诪讛 讬注谞讛 注诇 讜转专讜注转 诪诇讱 讘讜 讜讬讛讬 讘讬砖讜专讜谉 诪诇讱 讚诪讜讚讛 讘讛讜 专' 讬讛讜讚讛 讚讛讜讬 诪诇讻讜转 讜注讜讚 讚诪讛 讚讘注讬谞谉 诪诇讻讬讜转 讬诇讬祝 诇注讬诇 诪拽专讗 讚讗谞讬 讛' 讗诇讛讬讻诐 讜讛专讬 讝讛 讙"讻 注诇 讬砖专讗诇 谞讗诪专 讛专讬 讚注讬拽专 诪诇讻讬讜转 讛讜讗 注诇 讗讜诪讛 讬砖专讗诇 讜诇讻谉 诇讜诇讗 驻讬' 专砖"讬 讛讬' 谞诇注谞"讚 讚讟注诪讬讛 讚专' 讬讛讜讚讛 讚诇讗 讞砖讬讘 讗诇讗 讗讞转 注驻"讬 诪讛 讚讗诪专讬谞谉 讚驻专讟 讜讻诇诇 谞注砖讛 讻诇诇 诪讜住讬祝 注诇 讛驻专讟 讜专讬讘讛 讛讻诇 讜讘讝讛 讛驻专讟 谞讘讟诇 诇讙诪专讬 讜讻诇讗 讬讞砖讘 诪砖讗"讻 讘讻诇诇 讜驻专讟 讜讻诇诇 讚讘讝讛 讛驻专讟 诪诪注讟 诪讛 砖讗讬谉 讻注讬谉 讛驻专讟 讜诇讻谉 讻讗谉 讚讻转讬讘 讘转讞诇讛 讝诪专讜 诇诪诇讻谞讜 砖讛讜讗 讛驻专讟 讜讗讞"讻 讻讬 诪诇讱 讻诇 讛讗专抓 讗诇讛讬诐 谞注砖讛 讛讻诇诇 诪讜住讬祝 注诇 讛驻专讟 讜诇讗 谞讞砖讘 讛驻专讟 讻诇诇:



讗讬谞讛 讗讜诪专讛 讻诇 注讬拽专: 讛拽砖讛 讛讬"转 诇"诇 驻诇讜讙转讗 讝讜 讛讗 诪专讬砖讗 砖诪注讬谞谉 讜诇注谞"讚 讬"诇 讚驻诇讜讙转讗 讚专讬砖讗 讛讬讛 讗驻砖专 诇驻专砖 讚专' 讬讜住讬 住讘专 讚讗讜诪专 讗讜转讜 讛驻住讜拽 讘注爪诪讜 注诐 讝讻专讜谞讜转 讜驻注诐 砖谞讬 注诐 砖讜驻专讜转 讜讻谉 注诐 诪诇讻讬讜转 讜注诐 砖讜驻专讜转 讜讘讛讗 驻诇讬讙 专' 讬讛讜讚讛 讜住"诇 讚讗讬谞讜 讗讜诪专 驻住讜拽 讗' 砖谞讬 驻注诪讬诐 讗诇讗 讗讜诪专讜 注诐 讝讻专讜谞讜转 讜砖讜讘 讗讬谞讜 讗讜诪专讜 注诐 砖讜驻专讜转 讜讻谉 讚讗讜诪专讜 注诐 诪诇讻讬讜转 砖讜讘 讗讬谉 讗讜诪专讜 注诐 砖讜驻专讜转 讗讘诇 讗诐 诇讗 讗诪专讜 注诐 讝讻专讜谞讜转 讗讜 诪诇讻讬讜转 讛"讗 讚诪讜讚讛 专' 讬讛讜讚讛 讚讗讝 讗讜诪专讜 注诐 砖讜驻专讜转 诇讝讛 拽诪"诇 讚讗驻讬诇讜 讬讜诐 转专讜注讛 讬讛讬讛 诇讻诐 讚注讬拽专讜 讙讘讬 专"讛 诪讻"诪 诇讗 讬爪讗 讬讚讬 砖讜驻专讜转:



讗讬谞讛 诪诇讻讜转: 拽"拽 诪"讟 讚专"讬 讛专讬 注讬拽专 讬诇驻讜转讗 讚讘注讬谞谉 诪诇讻讬讜转 讛讜讗 诪诪讛 讚讻转讬讘 讗谞讬 讛' 讗诇讛讬讻诐 讻讚讗诪专讬谞谉 诇注讬诇 讛专讬 讚讗诇讛讜转 谞拽专讗 诪诇讻讜转:



诪驻谞讬 诪讛 讗讬谉 讬砖专讗诇 讗讜诪专讬' 砖讬专讛 诇驻谞讬讱. 诪讛 砖诪"讛 砖讜讗诇讬诐 讻谉 诪砖讜诐 讚讗诪专讬谞谉 讘讞讜诇讬谉 (驻' 讝') 讚讗讬谉 专砖讜转 诇诪"讛 诇讜诪专 砖讬专讛 注讚 砖讬砖专讗诇 讗讜诪专讬诐 砖讬专讛 讜诇讻谉 注诇 砖诪注讜讻讘讬诐 诇讜诪专 砖讬专讛 讘专"讛 讜讬讜讛"讻 砖讜讗诇讬诐 讻谉 讜注讜讚 讬"诇 注驻"讬 诪讛 讚讗诪专谉 (住驻"讚 讚住谞讛讚专讬谉) 讻砖讟讘注讜 诪爪专讬讬诐 讘讬诐 讜专爪讜 诪"讛 诇讜诪专 砖讬专讛 讗诪专 讛拽讘"讛 诪注砖讬 讬讚讬 讟讜讘注讬诐 讘讬诐 讜讗转诐 诪讘拽砖讬诐 诇讜诪专 砖讬专讛 讛专讬 诇诪"讛 诇讗 谞讬转谉 专砖讜转 诇讜诪专 砖讬专讛 讗讝 讗祝 砖讬砖专讗诇 讗诪专讜 砖讬专讛 讜诇讻谉 讬"诇 讚诪"讛 讬讜讚注讬诐 诪讗讝 砖讗诪专 诇讛诐 讛拽讘"讛 讻砖诪讘讬讗 驻讜专注谞讜转 讗讬谉 专讗讜讬 诇讜诪专 砖讬专讛 砖注"讻 专"讛 讜讬讜讛"讻 砖专砖注讬诐 谞讚讜谞讬诐 诇诪讬转讛 讙"讻 讗讬谉 专讗讜讬 诇讜诪专 砖讬专讛 讘讛诐 讗讘诇 砖讜讗诇讬诐 诇诪讛 讬砖专讗诇 讗讬谉 讗讜诪专讬诐 砖讬专讛 讻诪讜 讗讝 讛专讬 讛诐 讘讟讜讞讬诐 砖讬爪讗 讻讗讜专 诪砖驻讟诐 讗砖专 注"讻 诇讜讘砖讬诐 诇讘谞讬诐 (讜讻诪讜 砖讛拽砖讛 讛讬讜诐 转专讜注讛) 讗讘诇 讛拽讘"讛 讛砖讬讘 讗注驻"讬 砖讘讟讜讞讬诐 讘讞住讚讬 诪讻"诪 讻砖讛诪诇讱 讬讜砖讘 注诇 讻住讗 讚讬谉 讜注讚讬谉 住驻专讬 讞讬讬诐 讜住驻专讬 诪转讬诐 驻转讜讞讬诐 诇驻谞讬讜 砖诇讗 谞讙诪专 讛讚讬谉 注讚讬谉 讙诐 诇讛诐 讗讬谉 专讗讜讬 诇讜诪专 砖讬专讛 讗祝 砖讘讟讜讞讬诐 砖讗专讞诐 注诇讬讛诐:



讜讗讬谉 注砖讛 讚讜讞讛 诇"转 讜注砖讛: 讛专"谉 讜讛专讬讟讘"讗 讻转讘讜 讚拽讜砖讟讗 讚诪讬诇转讗 拽讗诪专 讗讘诇 讘诇讗"讛 讗讬谞讜 讚讜讞讛 讚诇讗 讛讜讬 讘注讬讚谞讗. 讗讻谉 讛砖讘讜诇讬 诇拽讟 讻转讘 讘砖诐 专"转 讛讘讬讗讜 讛诪讙"讗 住讬' 转诪"讜 讚砖讜驻专 讛讜讬 注砖讛 讚专讘讬诐 讜诇讗 讘注讬谞谉 讘注讬讚谞讗 讜讘讟"讗 讛拽砖讛 诇砖讬讟讛 讝讜 讚注砖讛 讚专讘讬诐 讚讞讛 讙诐 砖诇讗 讘注讬讚谞讗 讚讗"讻 诇讞讝拽讬讛 讜专讘讗 讜讗讘讬讬 讚住"诇 讚讬"讟 专拽 诇"转 讛讜讗 讗诪讗讬 砖讜驻专 诇讗 讚讞讬 讬讜"讟 讜诇注谞"讚 讬"诇 讚讘诇讗"讛 拽砖讛 诇"诇 讟注诪讗 讚讬讜"讟 注砖讛 讜诇"转 转讬驻讜拽 诇讬讛 讚讛讗 讻诇 讛谞讬 讚讞砖讬讘 讚讬砖 讘讛诐 讞诇讜诇 讬讜"讟 讗讬谞讜 拽讬讜诐 讛诪爪讜讛 讗诇讗 诪讻砖讬专讬 诪爪讜讛 讻讙讜谉 诇讞转讜讱 砖讜驻专 讗讜 诇讛讘讬讗讜 诪讞讜抓 诇转讞讜诐 讘讝讛 诇讗 诪拽讬讬诐 讛诪爪讜讛 专拽 诪讻砖讬专 讛诪爪讜讛 讜讛专讬 讗驻讬诇讜 讘诪爪讜转 砖讚讜讞讬谉 砖讘转 讜讬讜"讟 讻讙讜谉 诪讬诇讛 诪讻"诪 诪讻砖讬专讬 诪爪讜讛 讻讙讜谉 诇注砖讜转 讗讬讝诪诇 诇诪讬诇讛 诇讗 讚讞讬 砖讘转 讜讬讜"讟 讜讗"讻 诇"诇 讟注诪讬讛 讚讬讜"讟 注砖讛 讜诇"转 讛讜讗. 讜爪"诇 讙"讻 讻诪砖"讻 讛专"谉 讚拽讜砖讟讗 讚诪讬诇转讗 拽讗诪专 讗讘诇 诪讻"诪 讘诇讗"讛 诇讗 讚讞讬 讜讘讝讛 讙诐 诇砖讗专 讗诪讜专讗讬 讚住"诇 讚讬讜"讟 专拽 诇"转 讛讜讗 讙"讻 讗"砖:





爪诇"讞

驻诇讬讙讬 专' 讬讜住讬 讜专' 讬讛讜讚讛 讗讬 驻拽讚讜谞讜转 讛专讬 讛谉 讻讝讻专讜谞讜转. 讜驻住拽 讛专诪讘"诐 讘驻"讘 诪讛' 砖讜驻专 讻专' 讬讛讜讚讛 讚驻拽讚讜谞讜转 讗讬谞谉 讻讝讻专讜谞讜转. 讜讛专讬"祝 讻转讘 讚讗注"讙 讚专' 讬讜住讬 讜专"讬 讛诇讻讛 讻专' 讬讜住讬 讻讗谉 谞讛讙讜 注诇诪讗 讻专' 讬讛讜讚讛: 讜讛谞讛 讚讘专 讝讛 讟注诪讗 讘注讬 诇诪讛 谞讛讬讙讬 注诇诪讗 讚诇讗 讻专' 讬讜住讬. 讜注讜讚 拽砖讛 注诇 讛专诪讘"诐 讚讻转讘 讚专讱 驻住拽 讛诇讻讛 讜驻拽讚讜谞讜转 讗讬谞谉 讻讝讻专讜谞讜转 讜诇讗 讻转讘 诪讟注诐 讛诪谞讛讙 讚诪砖诪注 诪诇砖讜谞讜 砖讛讜讗 诪谉 讛讚讬谉 讜爪专讬讱 讟注诐 讛诇讗 拽讬讬"诇 讻专' 讬讜住讬 讚谞讬诪讜拽讜 注诪讜 注讬讬谉 讘诪住' 注讬专讜讘讬谉 (讚祝 诪"讜 讜讚祝 诪"讝) 讚讘讻诇 诪拽讜诐 讛诇讻讛 讻专' 讬讜住讬:


讜谞专讗讛 诇转专抓 讚讘讙讜祝 讛讚讘专 讗讬 讛诇讻讛 讻专' 讬讜住讬 讗祝 谞讙讚 专讘讬诐 讛讜讗 驻诇讜讙转讗 讚讗诪讜专讗讬 砖诐 讘诪住' 注讬专讜讘讬谉 讚讗讬讻讗 讗诪讜专讗讬 讚住"诇 讚讛诇讻讛 讻专"讬 讗祝 诪讞讘讬专讬讜 讗诪谞诐 专' 讬讜讞谞谉 讜专' 讬注拽讘 讘"讗 住"诇 讚讛诇讻讛 讻专' 讬讜住讬 诪讞讘讬专讜 讜诇讗 诪讞讘讬专讬讜 注"砖 讘转讜住' (讚祝 诪"讜 注"讘) 讘讚"讛 讻专"讬 诪讞讘讬专讬讜 讜讻讗谉 讘驻诇讜讙转讗 讝讜 讗讬 驻拽讚讜谞讜转 讛专讬 讻讝讻专讜谞讜转 讗讬讻讗 转谞讗讬诐 讚住"诇 讻专' 讬讛讜讚讛 讚驻拽讚讜谞讜转 讗讬谞谉 讻讝讻专讜谞讜转 讜诇讻讱 谞讛讙讜 注诇诪讗 讻专讘讬谞讜 讜讙诐 讛专诪讘"诐 驻住拽 讚诇讗 讻专' 讬讜住讬 讛讜讗讬诇 讜专讘讬诐 驻诇讬讙讬 注诇讬讜 讘讝讛 讜诇讘讗专 讚讘专 讝讛 谞拽讚讬诐 住讜讙讬讗 讚诇注讬诇 (讚祝 诇"讘 注"讗) 讚转谞讬 讘诪转谞讬转讬谉 住讚专 讘专讻讜转 讗讜诪专 讗讘讜转 讜讙讘讜专讜转 讜拽讚讜砖转 讛砖诐 讜讻讜诇诇 诪诇讻讬讜转 注诪讛谉 讜讗讬谞讜 转讜拽注 讚讘专讬 专' 讬讜讞谞谉 讘谉 谞讜专讬 讗诪专 诇讜 专' 注拽讬讘讗 讗诐 讗讬谞讜 转讜拽注 诇诪诇讻讬讜转 诇诪讛 讛讜讗 诪讝讻讬专. 讜拽讗诪专 讘讙诪专讗 诇诪讛 讛讜讗 诪讝讻讬专 专讞诪谞讗 讗诪专 讗讚讻专 讗诇讗 诇诪讛 注砖专 诇讬诪讗 转砖注 讚讛讜讗讬诇 讜讗砖转谞讬 讗砖转谞讬 讜驻讬专砖 专砖"讬 讝"诇 讛讜讗讬诇 讜讗砖转谞讬 诪诇讻讬讜转 诪讝讻专讜谞讜转 诇注谞讬谉 转拽讬注讛 砖讗讬谉 转讜拽注讬谉 讘讛诐 讗砖转谞讬 谞诪讬 诇驻讞讜转 诪讛谉 注讻"诇 专砖"讬 注"砖. 讜讛讚讘专 讬驻诇讗 讗讬讱 转诇讬' 讝讛 讘讝讛 讜诪讛 注谞讬谉 转拽讬注讜转 诇诪住驻专 注砖专讛 诪诇讻讬讜转 讜讛诇讗 讟注诐 诇注砖专讛 诪诇讻讬讜转 拽讗诪专 讘讙诪' 诇拽诪谉 砖讛诐 谞讙讚 注砖专讛 讛讬诇讜诇讬诐 砖讗诪专 讚讜讚 讜讻谞讙讚 注砖专转 讛讚讘专讜转 讜讻谞讙讚 注砖专讛 诪讗诪专讜转 砖讘讛谉 谞讘专讗 讛注讜诇诐. 讜讗"讻 讗祝 砖讗讬谉 转讜拽注讬谉 诇诪诇讻讬讜转 讗驻"讛 讗讬讻讗 讟注诪讗 专讘讛 诇讜诪专 注砖专讛 诪诇讻讬讜转 讜诇驻讬 讞讜诪专 讛注谞讬谉 谞"诇 诇讜诪专 讻讜讜谞讛 讗讞专转 讘讚讘专讬 专"注 讜讛讜讗 注诇 驻讬 诪讛 讚爪专讬讱 讘讬讗讜专 诪"讟 讚专"讬 讘"谞 讚住讜讘专 砖讗讬谉 转讜拽注讬谉 诇诪诇讻讬讜转 诪讛 谞砖转谞讛 诪诇讻讬讜转 诪讝讻专讜谞讜转 讜砖讜驻专讜转 讜谞专讗讛 讘讝讛 讚讛讙诪' 拽讗诪专 [诇注讬诇 讚祝 诇"讘 注"讗] 诪谞讬谉 砖讗讜诪专讬诐 诪诇讻讬讜转 专讘讬 讗讜诪专 讗谞讬 讛' 讗诇拽讬讻诐 讜讘讞讜讚砖 讛砖讘讬注讬 讜讙讜' 讝讜 诪诇讻讬讜转 专"讬 讘"讬 讗讜诪专 讗讬谞讜 爪专讬讱 讛专讬 讛讜讗 讗讜诪专 讜讛讬' 诇讻诐 诇讝讻专讜谉 诇驻谞讬 讛' 讗诇拽讬讻诐 砖讗讬谉 转"诇 诇驻谞讬 讛' 讗诇拽讬讻诐 讗诇讗 讝讛 讘谞讛 讗讘 诇讻诇 诪拽讜诐 砖谞讗诪专 讘讜 讝讻专讜谞讜转 讬讛讬讜 诪诇讻讬讜转 注诪讛诐 注讬讬谉 讘讙诪' 讜讛谞讛 专讗讬转讬 讘住驻专讬 讛讜讘讗 讘诪讚专砖 讬诇拽讜讟 驻' 讘讛注诇讜转讱 讗谞讬 讛' 讗诇拽讬讻诐 诇诪讛 谞讗诪专 诇驻讬 砖谞讗诪专 讚讘专 讗诇 讘谞讬 讬砖专讗诇 诇讗诪专 讘讞讜讚砖 讛砖讘讬注讬 讘讗讞讚 诇讞讜讚砖 讬讛讬讛 诇讻诐 砖讘转讜谉 讝讻专讜谉 转专讜注讛 讗讘诇 诪诇讻讬讜转 诇讗 砖诪注谞讜 转"诇 讜讛' 讗诇拽讬讜 注诪讜 讜转专讜注转 诪诇讱 讘讜 讗诇讜 砖讜驻专讜转 讜诪诇讻讬讜转 专' 谞转谉 讗讜诪专 讗讬谞讜 爪专讬讱 砖讛专讬 讻讘专 谞讗诪专 讜转拽注转诐 讘讞爪讜爪专讜转 讛专讬 砖讜驻专讜转 注"讻 诇砖讜谉 讛诪讚专砖 注"砖 讘讬诇拽讜讟. 讜讛谞讛 讚讘专讬 讛转"拽 讘诪讚专砖 讚诪驻讬拽 诪拽专讗 讚转专讜注转 诪诇讱 讘讜 讗诇讜 砖讜驻专讜'. 讜诪诇讻讬讜转 讜讛讜讗 转诪讜讛 诪讗讚 讚诇砖讜驻专讜转 诇讗 爪专讬讱 诇讬诪讜讚 讗讞专 讚讛讗 讛转讞讬诇 讜讗诪专 诇驻讬 砖谞讗诪专 讘讗讞讚 诇讞讜讚砖 讬讛讬讛 诇讻诐 砖讘转讜谉 讝讻专讜谉 转专讜注讛 讗讘诇 诪诇讻讬讜转 诇讗 砖诪注谞讜. 讛专讬 讚诪讛讚专 诇诪爪讜讗 拽专讗 诇诪诇讻讬讜转 讗讘诇 诇砖讜驻专讜转 讗讬谞讜 爪专讬讱 砖讜诐 讚专砖 讚砖讜驻专讜转 谞讗诪专 讘驻讬专讜砖 讘讙讜祝 讛拽专讗 (砖谞讗诪专 讘驻讬专讜砖) 讙讘讬 专讗砖 讛砖谞讛 讘讗讞讚 诇讞讜讚砖 讛砖讘讬注讬 讬讛讬讛 诇讻诐 讝讻专讜谉 转专讜注讛 讛专讬 谞讗诪专 讝讻专讜谞讜转 讜砖讜驻专讜转 讜讘讬讜转专 拽砖讛 讚讛讗讬 讜转专讜注转 诪诇讱 讘讜 砖讗诪专 讘诇注诐 [讘驻' 讘诇拽 讗讬谉 讛讻讜讜谞讛 诇诇砖讜谉 转拽讬注讛 讚讛讗讬 转专讜注转 诪诇讱 讘讜 讛讜讗 讛驻讬专讜砖 诇砖讜谉 讗讛讘讛 讜专讬注讜转 讜注讬讬谉 讘驻讬' 专砖"讬 讘讞讜诪砖 讘驻' 讘诇拽 [讘诪讚讘专 讻"讙 讻"讗] 讜转专讜注转 诪诇讱 讘讜 诇砖讜谉 讞讘讛 讜专讬注讜转 讻诪讜 专注讛 讚讜讚 讗讜讛讘 讚讜讚 讜讬转谞讛 诇诪专注讛讜 讜讻谉 转专讙诐 讗讜谞拽诇讜住 讜砖讻讜谞转 诪诇讻讛讜谉 讘讬谞讬讛谉 注讻"诇 专砖"讬 注"砖 讛专讬 讚讛讗讬 转专讜注转 讗讬谞讜 诇砖讜谉 转拽讬注讛 讻诇诇 **讛讙讛"转 谞讻讚 讛诪讞讘专 讜诇讻讗讜专讛 讬砖 讘讝讛 住转讬专讛 诪砖"住 讚讬诇谉 讚转谞讬 讘讛讚讬讗 讚诇讗 讻驻讬' 转专讙讜诐 讗讜谞拽诇住 讚讛讗 讘讛讚讬' 转谞讬讗 讘讘专讬讬转讗 诪诇讻讬讜转 砖讬砖 注诪讜 转专讜注讛 讻讙讜谉 讛' 讗诇拽讬讜 注诪讜 讜转专讜注转 诪诇讱 讘讜 讗讜诪专讛 注诐 诪诇讻讬讜转 讜讗讜诪专讛 注诐 讛砖讜驻专讜转 讚讘专讬 专' 讬讜住讬 专' 讬讛讜讚讛 讗讜诪专 讗讬谞讜 讗讜诪专 注诐 讛诪诇讻讬讜转 诇讘讚 讛专讬 诪讜讻讞 诪讘专讬讬转讗 讚转专讜注转 诪诇讱 讘讜 讛讗讬 转专讜注讛 讛讜讗 转专讜注转 砖讜驻专 讜诇讻讗讜专讛 讬砖 诇讜诪专 讚专"讬 讜专"讬 驻诇讬讙讬 讘讝讛 讚专' 讬讜住讬 住讜讘专 讚讛讗讬 转专讜注转 诪诇讱 讛讜讗 转专讜注讛 诪诪砖 诇讻讱 住"诇 讚讗讜诪专讛 讙诐 注诐 讛砖讜驻专讜转 讜专"讬 住讜讘专 讻转专讙讜诐 讗讜谞拽诇住 讚讛讗讬 讜转专讜注转 诪诇讱 讘讜 讛讜讗 诇砖讜谉 讞讬讘讛 讚讗讬谉 诇讜 砖讬讬讻讜转 讻诇诇 诇转拽讬注讜转 砖讜驻专 讜诇讻讱 讗讬谞讜 讗讜诪专讛 注诐 讛砖讜驻专讜转 讜诇驻"讝 讬砖 诇转诪讜讛 注诇 驻讬' 专砖"讬 讝"诇 讘驻讬' 讛转讜专讛 讘驻' 讘讛注诇讜转讱 讚谞诪砖讱 讗讞专 转专讙讜诐 讗讜谞拽诇住 讜拽讗 砖讘讬拽 讚注转 专' 讬讜住讬 讚讛诇讻转讗 讻讜转讬讛 讚讗讜诪专讛 讙诐 注诐 讛砖讜驻专讜转 注"讻 住"诇 讚讛讗讬 转专讜注转 诪诇讱 讘讜 讛讜讗 转专讜注讛 诪诪砖:** 讜爪专讬讻讬谉 讗谞讜 诇讜诪专 讚讛住驻专讬 谞拽讟 讙诐 砖讜驻专讜转 讗讙讘 砖讬讟驻讗 讜注讬拽专 讛讚专砖讗 讛讜讗 诇诪诇讻讬讜转 讚讛讗讬 转"拽 讚住驻专讬 讚专砖 诪诇讻讬讜转 诪讛讗讬 拽专讗 讚转专讜注转 诪诇讱 讘讜 讗讱 诪转砖讜讘讜转 专' 谞转谉 砖诐 讘住驻专讬 讚诪砖讬讘 注诇 讚讘专讬 讛转"拽 讗讬谞讜 爪专讬讱 砖讛专讬 讻讘专 谞讗诪专 讜转拽注转诐 讘讞爪讜爪专讜转 讛专讬 砖讜驻专讜转 诪讝讛 诪讜讻讞 讚转"拽 讬诇讬祝 讙诐 砖讜驻专讜转 诪讛讗讬 拽专讗 讚转专讜注转 诪诇讱 讘讜 讜讛讜讗 转诪讜讛 讻诪讜 砖谞转讘讗专 讜爪"注 讙讚讜诇 注讻"驻 讬爪讗 诇谞讜 诪讚讘专讬 住驻专讬 诇讬诪讜讚 诇诪诇讻讬讜转 诪拽专讗 讚转专讜注转 诪诇讱 讘讜. 讜诇驻"讝 讬砖 诇诪爪讜讗 讟注诪讗 讚专"讬 讘"谞 讚住讜讘专 讚讗讬谉 转讜拽注讬谉 诇诪诇讻讬讜转 讛讜讗讬诇 讜诪驻讬拽 诪诇讻讬讜转 诪讛讗讬 讚专砖讗 讚住驻专讬 诪拽专讗 讚转专讜注转 诪诇讱 讘讜 诇讻讱 住讜讘专 讚讗讬谉 转讜拽注讬谉 诇诪诇讻讬讜转 讚讘砖诇诪讗 讝讻专讜谞讜转 讜砖讜驻专讜转 谞驻拽讗 诇谉 诪拽专讗 讛谞讗诪专 讘专"讛 注爪诪讜 诇讻讱 转讜拽注讬谉 讘讛诐 讗讘诇 诪诇讻讬讜转 谞驻拽讗 诇讬讛 诇专"讬 讘"谞 诪拽专讗 讚转专讜注转 诪诇讱 讘讜 讚谞讗诪专 讘驻' 讘诇拽 讜住讜讘专 讚诇砖讜谉 讜转专讜注转 诪诇讱 讛讜讗 诇砖讜谉 讞讬讘讛 讜专讬注讜转 讻转专讙讜诐 讗讜谞拽诇住 讜诇讻讱 讗讬谉 转讜拽注讬谉 讘讜 讚诇讗 谞讝讻专 讘讜 转拽讬注讛 讜诪注转讛 讬砖 诇讜诪专 讚专"注 讜专"讬 讘"谞 驻诇讬讙讬 讘讝讛 讚专"讬 讘"谞 诪驻讬拽 诇诪诇讻讬讜转 诪讚专砖讗 讚住驻专讬 讚转专讜注转 诪诇讱 讘讜 诇讻讱 讗讬谉 转讜拽注讬谉 讘诪诇讻讬讜转 讗讘诇 专"注 讬诇讬祝 诇讛 诪讚专砖讗 讚专讘讬 讗讜 诪讚专砖讗 讚专"讬 讘"讬 讗"讻 谞讗诪专 诇专讘讬 诪诇讻讬讜转 讘专"讛 注爪诪讜 讜诇专"讬 讘"讬 讬诇讬祝 讘讘谞讬谉 讗讘 诪讬转讜专讗 讚拽专讗 讛谞讗诪专 讘讞爪讜爪专讜转, 讜诇讻讱 转讜拽注讬谉 讙诐 讘诪诇讻讬讜转 讗讱 讛讬讗 讙讜驻讗 拽砖讬讗 诇专"讬 讘"谞 讛讗 讗讬讻讗 讚专砖讗 讚专讘讬 讚谞讗诪专 诪诇讻讬讜转 讘专"讛 注爪诪讜 讜讚专砖讗 讚专"讬 讘"讬 谞讗诪专 诪诇讻讬讜转 讙诐 讘讞爪讜爪专讜转 讜诇诪讛 讗讬谉 转讜拽注讬谉 讘诪诇讻讬讜转 讜爪专讬讻讬谉 讗谞讜 诇讜诪专 讚专"讬 讘"谞 住讜讘专 讻专' 讬讛讜讚讛 诇拽诪谉 注"讘 讚砖诪注 讬砖专讗诇 讛' 讗诇拽讬谞讜 讜讗转讛 讛专讗转 诇讚注转 讛' 讗诇拽讬诐 讗讬谉 注讜讚 讗讬谞讜 谞讞砖讘 讘转讜讱 讛诪诇讻讬讜转 讜诇讻讱 诇讬讻' 诇诪讚专讜砖 诪讚专砖讗 讚专讘讬 讜诪讚专砖讗 讚专"讬 讘"讬 讞讬讜讘讗 诇讜诪专 诪诇讻讬讜转 讚砖诐 诇讗 谞讗诪专 讗诇讗 讗诇拽讬讻诐 讜诇讗 诪讞砖讘 诇诪诇讻讬讜转 讛讜讗讬诇 讜讗砖转谞讬 诪诇砖讜谉 诪诇讱 讚诇砖讜谉 讗诇拽讬诐 讜讗诇拽讬讻诐 讗讬谞讜 讘诪砖诪注讜转 诪诇讻讬讜转 讜诇讬讻讗 讗诇讗 讚专砖讗 讚住驻专讬 诪拽专讗 讚转专讜注转 诪诇讱 讘讜 讻谞"诇 讜讛谞讛 诇拽诪谉 驻专讬讱 讛砖"住 讘砖诇诪讗 讝讻专讜谞讜转 讜砖讜驻专讜转 讗讬讻讗 讟讜讘讗 讗诇讗 诪诇讻讬讜转 转诇转 讛讜讗 讚讛讜讬谉 讜讗谞谉 注砖专 讘注讬谞谉 讜诪转专抓 专"讛 讚讗转讬' 讻专"讬 讘"讬 讚住讜讘专 讛' 讗诇拽讬谞讜 讜讻谉 讛' 讗诇拽讬诐 讗讬谉 注讜讚 讛讜讗 诪诇讻讬讜转 讜诪注转讛 (诇驻讬 诪讛 砖讻转讘转讬 讚专"讬 讘谉 谞讜专讬 住讜讘专 讚讗诇拽讬讻诐 诇讗 谞讞砖讘 诪诇讻讬讜转 讛讜讗讬诇 讜讗砖转谞讬 讜诇讗 谞讗诪专 讻诇砖讜谉 诪诇讻讜转 讜诇驻"讝) 讛谉 讛谉 讛讚讘专讬诐 砖讛砖讬讘 专"注 诇专"讬 讘谉 谞讜专讬 讗诐 讗讬谞讜 转讜拽注 诇诪诇讻讬讜转 诇诪讛 讛讜讗 诪讝讻讬专 讜讛讬讬谞讜 诪谞讗 诇讱 砖讗讜诪专讬诐 诪诇讻讬讜转 讗讬 诪讚专砖讗 讚专讘讬 讜专"讬 讘专 讬讛讜讚讛 讛诇讗 谞讗诪专 诪诇讻讜转 讘专讗砖 讛砖谞讛 讜讘讞爪讜爪专讜转 讜讛讜讬 诇谉 诇转拽讜注 讘诪诇讻讬讜转 讜爪"诇 讚讗讬转 诇讱 讚专砖讗 讚住驻专讬 讚诪驻讬拽 诪诇讻讬讜转 诪拽专讗 讚转专讜注转 诪诇讱 讘讜 讜注"讻 住讘讬专讗 诇讱 讚讗诇拽讬诐 讜讗诇拽讬讻诐 诇讗 诪讞砖讘 讘讛讚讬 诪诇讻讬讜转 讗"讻 拽砖讛 诇讬诪讗 转砖注 讜专爪讜谞讜 诇讜诪专 讻讬讜谉 讚讗诇拽讬诐 诇讗 诪砖诪注 诪诇讻讬讜转 讗诐 诇讗 谞讗诪专 讘转讜专讛 讻讬 讗诐 砖诇砖讛 诪诇讻讬讜转 讜诇讬讻讗 讗诇讗 转砖注 讙' 讘转讜专讛 讜讙' 讘谞讘讬讗讬诐 讜讙' 讘讻转讜讘讬诐 讜讗讬谉 诇讜诪专 讘转讬专讜抓 专"讛 讚砖诪注 讬砖专讗诇 讛' 讗诇拽讬谞讜 讜讛' 讛讜讗 讗诇拽讬诐 讗讬谉 注讜讚 诪讞砖讘 诪诇讻讬讜转 讛讗 讛讜讗讬诇 讜讗砖转谞讬 讗砖转谞讬 讻讬讜谉 讚诇讗 讬诇驻转 注讬拽专 讞讬讜讘 讗诪讬专讜转 诪诇讻讬讜转 诪讚专砖讗 讚专讘讬 讗讜 诪讚专砖讗 讚专"讬 讘"讬 讛讜讗讬诇 讜讗砖转谞讬 讚诇讗 讻转讬讘 诪诇讻讬讜转 讗诇讗 讗诇拽讬讻诐 讗"讻 讙诐 讘讝讛 讗砖转谞讬 讚诇讗 谞讞砖讘 讘讛讚讬 诪诇讻讬讜转 讜诇讬讻讗 讗诇讗 转砖注 讜讚讜拽 讜诪注转讛 讗谞讬 讗讜诪专 讚注讚 讻讗谉 诇讗 住"诇 诇专"注 讜诇专讘讬 讜诇专"讬 讘"讬 讚讗诇拽讬诐 诪讞砖讘 讘讛讚讬 诪诇讻讬讜转 讜诇讗 讛讜讬 讗砖转谞讬 讛讜讗讬诇 讜讬砖 诇讛诐 讚专砖讗 诇讞讬讜讘 讗诪讬专讜转 诪诇讻讬讜转 诪讻讞 讚专砖讗 讚住诪讬讻讜转 讗谞讬 讛' 讗诇拽讬讻诐 讜讘讞讜讚砖 讛砖讘讬注讬 讜讙讜' 讻诪讜 砖讚专砖 专讘"讬 讗讜 诪讻讞 讬转讜专讗 讚诇驻谞讬 讚' 讗诇拽讬讻诐 讻诪讜 砖讚专砖 专"讬 讘"讬 讗"讻 注讬拽专 诪诇讻讬讜转 谞讗诪专 讘诇砖讜谉 讗诇拽讬讻诐 讜诇讗 讛讜讬 讗砖转谞讬 讗讘诇 讗讬 诇讗 讛讜讬 讛讗讬 住诪讬讻讜转 诇专讘讬 讗讜 讬转讜专讗 讚拽专讗 诇专"讬 讘"讬 讛讜讬 讗诪专讬谞谉 诇讻"注 讚讗诇拽讬讻诐 诇讗 诪讞砖讘 诪诇讻讜转 讜讛讜讬 讗诪专讬谞谉 诪讻讞 住讘专讗 讛讜讗讬诇 讜讗砖转谞讬 讚讗诇"讻 诇讗 讛讜讬 爪专讬讱 专讘讬 诇讚专讜砖 住诪讜讻讜转 讜专"讬 讘"讬 诇讗 爪专讬讱 诇诪讚专砖 讬转讜专讗 讚拽专讗 讜诪驻砖讜讟讜 讚拽专讗 砖谞讗诪专 讗谞讬 讛' 讗诇拽讬讻诐 讛讜讗 诪砖诪注讜转 诪诇讻讬讜转 砖讛讜讗 诇砖讜谉 讗讚讜谉 讗谞讬 诇讻诐 讻诪讜 砖讻转讘 专砖"讬 讘讚"讛 讗谞讬 讛' 讗诇拽讬讻诐 讗诇讗 讜讚讗讬 讗讬 诇讗讜 住诪讬讻讜转 诇专讘讬 讜讬转讜专 拽专讗 诇驻谞讬 讗诇拽讬讻诐 诇讗 讛讜讬 诪驻讬拽 诇谉 诪诇讻讬讜转 诪诇砖讜谉 讗诇拽讬讻诐 讛讜讗讬诇 讜讗砖转谞讬 讛专讬 讚住"诇 诇专讘讬 讜诇专' 讬讜住讬 讘专 讬讛讜讚讛 讚住讻讬诇 住讘专讗 讗诪专讬谞谉 讚讗砖转谞讬 讜诇驻"讝 讙讘讬 驻拽讚讜谞讜转 讚诇讬讻讗 砖讜诐 讚专砖讗 砖讬讛讬' 诪讞砖讘 讻讝讻专讜谞讜转 诇讻"注 讗诪专讬谞谉 讛讜讗讬诇 讜讗砖转谞讬 讗砖转谞讬. 讜讛砖转讗 讗转讬 砖驻讬专 讚谞讛讙讬 注诇诪讗 讻专"讬 谞讙讚 专' 讬讜住讬 讜讻谉 驻住拽 讛专诪讘"诐 讘驻拽讚讜谞讜转 讗讬谞谉 讻讝讻专讜谞讜转 讛讜讗讬诇 讜诇专"注 讜诇专"讬 讘"讬 住"诇 讻谉 讚讛讬讻讗 讚诇讬讻讗 讚专砖讗 讗诪专讬谞谉 诪住讘专讗 讛讜讗讬诇 讜讗砖转谞讬 讗砖转谞讬 讻讬讜谉 讚谞讗诪专 讘诇砖讜谉 驻拽讚讜谞讜转 诇讗 诪讞砖讘 诇讝讻专讜谞讜转 讜讗"讻 砖驻讬专 讛讜讗 诇驻住拽 讛诇讻讛 讚诇讗 讻专"讬 讛讜讗讬诇 讜专讘讬诐 讞讜诇拽讬诐 注诇讬讜 讘讝讛 讜住讘专讬 讻专"讬 讚驻拽讚讜谞讜转 讗讬谞谉 讻讝讻专讜谞讜转 讜诇驻讬 讛住讜讙讬讗 讘诪住' 注讬专讜讘讬谉 讛谞"诇 住"诇 诇专' 讬讜讞谞谉 讜诇专"讬 讘"讗 讚讛诇讻讛 讻专"讬 诪讞讘讬专讜 讜诇讗 诪讞讘讬专讬讜 讜讚讜拽 讻讬 谞讻讜谉 讛讚讘专 诪讗讚:





驻转讞 注讬谞讬诐

诪"讟 砖讜驻专 注砖讛 讛讜讗 讜讻讜' 注诪"砖 讛专讘 讞讜讜转 讬讗讬专 住讬' 拽讬"讘 讜转讬诪讛 注诇 讙讗讜谉 砖讻诪讜转讜 砖诇讗 专讗讛 讚讘专讬 讛专"谉 讘住讜讙讬谉 讜注诪"砖 讘注谞讬讜转讬 讘住' 讛拽讟谉 讚讘专讬诐 讗讞讚讬诐 讚祝 谞"讜 注"讘 讘住"讚 讜注诪"砖 讛专讘 砖讘诇讬 讛诇拽讟 住讬' 爪"讝:





砖注专讬 转讜专转 讘讘诇

(诇讘 讘 转讜住驻讜转) 讚"讛 讘砖注转 讜讻讜' 讜讗注"驻 砖讘讟诇讛 讜讻讜' 讚讞讬讬砖讬谞谉 砖诪讗 讬讞讝讜专 讜讻讜'.鈥斪曌犠ㄗ愖� 诇转专抓 讘驻砖讬讟讜转 讚讗注"驻 砖讛讙讝讬专讛 讘讟诇讛 讛诪谞讛讙 诇讗 讘讟诇. 讜讻注讬谉 讝讛 讘讬专讜砖诇诪讬 讻转讜讘讜转 驻"讗 讛"讛 [讻讛 注"讙]: 讘专讗砖讜谞讛 讙讝专讜 砖诪讚 讘讬讛讜讚讛 讜讻讜' 讛转拽讬谞讜 砖讬讛讗 讘注诇讛 讘讗 注诇讬讛 注讜讚讛 讘讘讬转 讗讘讬讛 讜讻讜' 讗注"驻 砖讘讟诇 讛砖诪讚 讛诪谞讛讙 诇讗 讘讟诇. 讜注讬' 砖讜"转 专讚讘"讝 讞"讙 住讬' 转"诪, 砖讻转讘 讻讝讛 讙诐 诇注谞讬谉 诪谞讛讙 拽专讬注转 讛讙讟.






image1.png
e 9T WNSE




